Æg | #DahlsDelicious\nWalesstang med jordbær og vaniljecreme\n28. april 2019 Jeanette\nStart med at lave vaniljecremen\nSkrab vaniljekorn ud. Sukker, vaniljekorn samt maizena piskes sammen med ca 1 dl mælk. Tilsidst piskes æggeblommen i.\nVarm de resterende 3 dl mælk op, eventuelt med den tomme vaniljestang. Når mælken koger tilsættes de andre ingredienser. Lad cremen koge igennem ganske kort. Du kan mærke at den tykner. Hæld i en kold skål og afkøl inden brug.\n125 gram kagehvedemel\n5 gram bage enzym\nTænd ovnen på 200 grader (alm ovn)\nVand og smør kommes i en gryde og bringes i kog. Når smørret er smeltet tages gryden af varmen. Melet vendes i og gryden kommes over varmen igen. Dejen skal bages af til den er helt tyk, blank og slipper både ske og gryde. Gryden tages igen af varmen og køles lidt.\nÆggene skal piskes sammen og tilsættes lidt efter lidt. Det er svært at sige nøjagtigt hvor mange æg der skal bruges. Dejen må ikke blive for tynd. Den skal være tyk, blank og smidig og skal kunne sættes på bagepladen med ske eller sprøjtepose.\nBag i 25-30 minutter. De første 20 minutter må ovnen ikke åbnes, for så risikere man at vandbakkelsen falder sammen.\nLad stængerne afkøle.\nPisk fløden til skum. Fordel vaniljecremen på stængerne, kom en smule syltetøj ovenpå og sprøjt flødeskummet ovenpå, med en tyl.\nPynt med jordbær og revet chokolade.\nHalve æg med rejefyld – LCHF\n4. januar 2017 Jeanette\tLeave a comment\n1/2 dl creme fraiche 38 %\n1/2 spsk mayonnaise\n50 gram rejer\n1/2 tsk finrevet citronskal\nKog æggene i 10 minutter, til de er hårdkogte. Lad dem køle af. Rør cremefraiche med mayonnaise i en skål. Tilsæt rejer, fint revet citronskal, spidskommen, hakket dild, salt og peber.\nPil æggene og skær dem i halve. Tag blommerne ud og mos dem og rør dem i cremefraiche blandingen. Kom fyldet i de halve æg og pynt med dild\nÆbletærte – Milopita\n28. marts 2016 Jeanette\tLeave a comment\nTænd ovnen og varm den op til 200 grader\n1 kop olivenolie\n1 1/2 kop mel\nRør æggene sammen med sukker i en skål, tilsæt derefter resten af ingredienserne og rør dem sammen med en ske\nSkræl æblerne og skær dem i stykker, kom dem i blandingen og hæld det hele over i en smurt bradepande. Bag æbletærten i 30 minutter ved 200 grader, skru\n100 gram smuttede mandler, groft hakket\nDrys mandlerne oven på tærten\nKladdkaka, svensk chokoladekage\n26. maj 2015 Jeanette\tLeave a comment\nKladdkaka er en svensk chokoladekage minder om en brownie, den er bare mere flydende og fedtet i midten, derfor hedder den “kladdkaka” som kan oversættes til klæbrig kage. Kladdkaka bliver bedst, hvis den bages dagen før, den skal serveres. Før servering drysses den med flormelis og serveres med let pisket flødeskum ved siden af.\n95 gram smør\n270 gram sukker\n100 gram finthakket mørk chokolade, gerne en god kvalitet\nFlormelis og let pisket flødeskum\nOvnen varmes op til 175 grader, der må ikke bruges varmluft, beklæd springformen med bagepapir, smør siderne og drys med mel, bank formen af, så der overskydende mel falder af.\nSmelt smørret, og lad det køle af. Rør æg og sukker sammen, de skal ikke piskes, kun røres sammen i en skål. Tilsæt vaniljesukker, finthakket chokolade, salt hvedemel og kakao, rør det sammen og hæld dejen i springformen.\nBag kladdkaka, svensk chokoladekage i 20 – 25 minutter i ovnen. Kladdkaka er en svensk chokoladekage skal stadig være blød i midten, når den er færdig, den stivner når den er blevet kold.\nLad kladdkaka, svensk chokoladekage stå et par timer eller til dagen efter. Inden serveringen drysses kladdkaka, svensk chokoladekage med flormelis og serveres med let pisket flødeskum.\n25. maj 2015 Jeanette\tLeave a comment\nOpskriften på omeletwrap er til 1 person. Omeletten kan tilsættes lige så meget krydderi, som man ønsker, men denne er neutral, da fyldet er krydret med paprika\n1 tsk. olie til stegning\n3-4 stk. kyllingeinderfilet\nRør æg og mælk sammen i en skål, tilsæt salt og peber. Varm panden op med en tsk. olie. Hæld æggemassen ud på panden, lad omeletten stå til den er bagt helt igennem, vend den om og brun den på den anden side, det tager ca. 15 minutter i alt.\nSteg kyllinge på en anden pande med paprika, salt og peber. Skær peberfrugten ud i strimler, når omeletten er færdig, foldes den som en tortilla om salat, peberfrugten og kylling.\n2. maj 2015 Jeanette\tLeave a comment\nKoldskål med skyr, en let og lækker opskrift, en portion indeholder ca. 250 kcal og 19 gram protein. Prøv at karamellisere nødder og kerner i honning på panden. Det bliver til den sprødeste og lækreste topping til koldskålen â€“ og endda et meget bedre alternativ end kammerjunker. Koldskålen kan eksempelvis nydes med nødder, kerner, mÃ¼sli, frugt eller bær â€“ alt efter behag. Resultatet er vildt â€“ konsistensen er så cremet og lækker, og smagen er frisk, rund og syrlig, og varsler i den grad sommer!\nCirka 6 portioner:\n2 bæger pasteuriserede æggeblommer\n2-3 spsk. rørsukker\n350 g skyr\n2 spsk. hyldeblomstsaft (koncentreret)\nVaniljestængerne flækkes, og kornene skrabes ud. Vaniljekorn, sukker og æggeblommer piskes sammen. Derefter tilsættes kærnemælk, tykmælk og skyr, og det piskes sammen. Afslutningsvis tilsættes revet citronskal og saft, samt hyldeblomstsaften, og koldskålen smages til.\nSmid de tomme vaniljestænger i skålen, og lad koldskålen stå og trække et par timer på køl.\n18. november 2014 Jeanette\tLeave a comment\nKrydrede kokostoppe – Foto: Anders Schønnemann\nJule kokostoppe har fået et tvist af jul i denne opskrift og har fået et pift af krydderier, hasselnødder og frisk appelsinskal.\nJule kokostoppe er dejlige nemme at lave, og mens jule kokostoppe bager i ovnen, spreder der sig den skønneste duft af jul,\nHold øje med at , at jule kokostoppene ikke bliver for mørke. Begynder jule kokostoppene at tage farve, skal du skrue ned fra varmen skrue ned for varmen, men så skal, jule kokostoppene bage lidt længere tid. Opskriften er fra Femina og Foto: Anders Schønnemann\n2 store æggehvider\n1 tsk. Honningkagekrydderi\n50 g hakkede hasselnøddekerner\nfintrevet appelsinskal af 1 økologisk appelsin\n75 g smeltet mørk chokolade til bunden\nPisk hviderne let, men ikke stive. Kom sukkeret i, og pisk i et par minutter. Vend kokosmel, krydderier, nødder og appelsinskal i. Lad dejen til kokostoppe stå i 15 minutter og samle sig. Den skal være fast nu. Da æggene ikke altid er i sammen størrelse, skal der muligvis mere kokosmel i dejen.\nForm store jule kokostoppe på en plade med bagepapir. De flyder lidt ud, så hold god afstand. Varm ovnen op til 200°. Sæt pladen med kokostoppe ind, og dæmp varmen til 160°. Bag jule kokostoppene midt i ovnen i ca. ½ time, til de er lysebrune. Lad de færdigbagte jule kokostoppe køle en del af på pladen, og flyt dem så forsigtigt over på en rist til afkøling.\nSmelt 75 gram mørk chokolade og smør de krydrede kokostoppe med et tykt lag mørk chokolade i bunden, når de er helt kolde.\nNæsten-Sund-Kage – Banan/blåbær muffins\n27. oktober 2014 Jeanette\tLeave a comment\nNæsten-Sund-Kage – Bananblåbær muffins\nNæsten-Sund-Kage – Banan/blåbær muffins er lækre og næsten sunde muffins, der er nemme at lave\n0,25 ltr. kærnemælk\n150 gr. optøede blåbær eller anden type bær.\n6 spsk. smagsneutral olie\nMos banan ned i en skål. Kærnemælk, olie og æg røres sammen med banan.\nBland mel, sukker, natron og havregryn sammen i en anden skål. Bland de â€vådeâ€ ingredienser med de tørre og rør hurtigt rundt med en grydeske.\nBlandingen vi se lidt klumpet ud, men rør ikke for meget. Bland de optøede bær i.\nHældes i 12 muffinforme eller en bradepande med bagepapir.\nBages i 18-20 min. På 180 gr. Lidt længere tid hvis det er en bradepande.\n30. marts 2014 Jeanette\tLeave a comment\nOpskriften er ovnbagte rÃ¶sti er nem og et lækkert tilbehør til frokosten eller aftensmaden. De kan også laves på en pande. Jeg har ikke udarbejdet opskriften, men har fundet på vægtkonsulenterne på min vej i maduniverset. Der kan blive 6 stk. ovnbagt rÃ¶sti af opskriften\n300 gram skrællede rodfrugter\n50 gram rødløg\nRiv rodfrugterne groft. Knug så meget væde ud af rodfrugterne med et rent viskestykke som du kan.\nPil og skær rødløget i tynde strimler. Finthakket rosmarinbladene og vend dem med timian, rodfrugter, løg, æg og salt til en rÃ¶stiblanding.\nLæg et stykke bagepapir på bagepladen og smør bagepapiret med det halve af olien.\nFordel rÃ¶stiblandingen på bagepladen i 6 klatter. Pensl med resten af olien og bag dem ved 225 grader i ca. 20-25 minutter, til de er gyldne.\n12. oktober 2013 Jeanette\tLeave a comment\nBlåbær har en flot og lækker farve og er fyldte antioxidanter. Blåbær isen smager af sommer og er ultra nem at lave også uden ismaskine.\nDer er til 8-10 personer.\n3 pasteuriserede æggeblommer eller læs mere om æg\n2 dl. blåbær, de må gerne være frosne\nVarm mælken op i en gryde. Pisk æggeblommer og sukker sammen i en skål med en pisker, det skal røres godt sammen.\nHæld den varme mælk i den piskede æggemasse i en tynd stråle imens du pisker.\nKom blandingen tilbage i gryden, og varm den ved svag varme, du skal piske i blandingen tykner. Men den må ikke koge.\nKom blåbærrene i og kom blandingen i en ren skål, dæk skålen med husholdningsfilm og sæt den i køleskabet til blåbær blandingen er helt kold.\nPisk fløden til skum, og vend den i blåbær blandingen.\nHar du en ismaskine kører du blåbærisen færdig på ismaskinen.\nEllers kommer du blåbær blandingen i en beholder med låg og stiller den i fryseren. Rør i blåbærisen igennem et par gange under indfrysningen, så der ikke dannes iskrystaller.\nSmager fantastisk til pandekager, nøddekurve og vafler


Fast Mineral Øjenskygge Midnight kulsort til smokey eyes\nLingren Cosmetics > Øjenskygge > Fast Mineral Øjenskygge > Fast Mineral Øjenskygge Midnight\nFast Mineral Øjenskygge Midnight\nFast Mineral Øjenskygge Midnight er en silkeblød øjenskygge der giver en strålende farve med et strejf af glimmer, som giver et fantastisk look til øjnene. Pigmenterede toner er balanceret med en let tekstur for at skabe en blød øjenskygge der kan glide over huden og give en smuk og ensartet farve til øjnene.\nFast Mineral Øjenskygge Midnight kan anvendes våd eller tør, sammen med andre øjenskygger eller alene for at opnå et enestående look. Fast Mineral Øjenskygge Midnight er bare én af mange øjenskygger som er tilgængelig i et utal af lysreflekterende farver.\nFast Mineral Øjenskygge Midnight er ultra blid imod huden og indeholder ikke kemikalier, konserveringsmidler, farvestoffer, talkum, olier eller andre fyldstoffer. Derfor opnås en sund makeup som komplimenterer huden både nu og i de næste mange år.\nLingren Cosmetics fører udelukkende kvalitetsprodukter og Fast Mineral Øjenskygge Midnight er ikke en undtagelse. Lingren Cosmetics har altid et bredt udvalg af kvalitetsrige produkter til en pris hvor alle kan være med, men hvor der aldrig bliver gået på kompromis med produkternes indholdsstoffer.\nFast Mineral Øjenskygge Hot Pink\nFast Mineral Øjenskygge Copper Cocoa\nMineral Øjenskygge Sølvgrå


Langelændere vil testes: Mobilt center for første gang på øen | ugeavisen.dk\nMalene Minds fra Region Syddanmark tester Simon Beck i det mobile testcenter i Rudkøbing. Foto: Michael Lorenzen\n100 var igennem i løbet af de første to timer\n10 feb. 2021 kl. 07:50\nLANGELAND: Simon Beck på 20 år fra Rudkøbing havde sagt sit job op for at tage på højskole. 10. januar skulle han have indledt et halvt års ophold på Hadsten Højskole i det østjyske, men det blev der ikke noget af. I stedet bor han midlertidigt hos sine forældre og to yngre søskende.\nTorsdag formiddag var han en af de langelændere, som tog imod tilbuddet om en coronatest i lokale rammer. Lidt før kl. 10.30 dukkede han op i det mobile testcenter, der var blevet placeret i Sundhedscentret i Havnegade i Rudkøbing.\n- Der er ingen symptomer, men min mor er sosu-assistent og møder dermed mange udsatte borgere, og i det hele taget vil jeg gerne tage hensyn til familien, sagde Simon Beck umiddelbart efter, at Malene Minds fra Region Syddanmark havde stoppet træspatlen i halsen på ham.\nOm han overhovedet kommer afsted på højskole, ved han ikke. Indtil videre er starten udsat, men opholdet ikke helt aflyst.\nMalene Lauersen fra Haugbølle på vej til sin coronatest. Foto: Michael Lorenzen\nInteressen for at blive testet var pæn, men man undgik køer. Det hele foregik stille og roligt, og de fleste kunne efter få minutter forlade stedet igen. Ved 10.30-tiden havde omkring 100 været igennem.\nBåde søn og børnebørn ramt\nMalene Lauersen, Haugbølle, arbejder i Dagli´Brugsen i Humble og møder derfor en del folk.\n- Det er for at være på den sikre side. Blandt andre min mand er i risikogruppen, og det tager kun 10 minutter for mig at køre hertil, nævnte Malene Lauersen.\nAlice Krøyer Jørgensen, Rudkøbing, ville også gerne sikre sig.\nAlice Krøyer Jørgensen på vej ud efter sin test i det mobile testcenter på Langeland. Foto: Michael Lorenzen\n- Min datter og svigersøn har uforvarende været sammen med en, som viste sig smittet med corona. Det blev opdaget onsdag. Jeg tror nu ikke, at jeg er smittet, men man kan aldrig vide, og både min søn og hans to sønner har været ramt af corona, nævnte hun.\nOgså Svend Sørensen, Rudkøbing, dukkede op. Han var blandt de allerførste, de 18.000 borgere, der blev udvalgt til test af Statens Serumsinstitut i maj sidste år. Det foregik i Odense.\n- Jeg tager testen her i dag, fordi jeg skal have mine børnebørn til hjemmeskole i næste uge, og min svigermor er gammel og svagelig. Det er for en sikkerheds skyld, nævnte Svend Sørensen, som ikke ønskede at blive fotograferet til avisen.\nAltid brug for jordemødre\nTil stede som personale i testcentret var fire medarbejdere, som kommer med forskellige baggrunde. Malene Minds er biolog og har blandt andet arbejdet i Naturama i Svendborg og i Skagen Odde Naturcenter. Josefine Hass har haft en periode som arbejdsløs, før hun er blevet tester for regionen, og Karoline Ravn Jensen er jordemor. Hun har været på OUH og er på vej til en stilling i Norge. Helst i Stavanger i broderlandets sydvestlige del.\n- Det er det gode ved mit fag. Godt nok er Norge stort set lukket af, men jordemødre er der altid brug for, så jeg skal nok komme dertil, eventuelt med en lille karantæne deroppe, sagde hun.\nDet er på Langeland Kommunes hjemmeside og i dagspressen fremgået, at de testede får resultatet i e-boks, men det er ikke korrekt. Svaret finder man på Sundhed.dk\nPolitihjemmeværnet holdt øje med, at trafikken gled, som den skulle. Fra venstre næstkommanderende i PO-delingen, Kurt Petersen, samt Christian Theilgaard og Arne Rasmussen. Foto: Michael Lorenzen\nVel ude i det fri kunne Alice Krøyer Jørgensen tage sin maske af. Foto: Michael Lorenzen\nJosefine Hass (t.v.) og Karoline Ravn Jensen udgjorde halvdelen af testerholdet fra Region Syddanmark. Foto: Michael Lorenzen\n- Hvor er min ejer mon henne? Denne hund ventede tålmodigt uden for Sundhedscentret i Rudkøbing, mens ejeren var til coronatest. Foto: Michael Lorenzen


Målvogtertræning i klubberne – Håndbold målvogter træning\nI mange håndboldforeninger, er der mangel på målvogtere og man oplever tit at målvogteren ikke får så meget specialtræning i de tidlige årgange. Jeg vil meget gerne skabe et større fokus på målvogteren i ungdomsrækkerne.\nSom udgangspunkt skal klubberne sørge for at lægge special træning ind udenfor den normale hal træning. Træningen er for alle de spillere som gerne vil være målvogtere, eller har lyst til at prøve at stå på mål.\nMit mål er at få flere unge spillere til at prøve at stå på mål og få dem til at fange interesse for målvogterhvervet og dermed fortsætte “håndboldkarrieren” som målvogtere. Jeg arbejder meget med basistræning til målvogtere som spillerne kan tage med “hjem” til det hold som man kommer fra og arbejde videre med det der.\nKlubberne skal forsøge at placere målvogtertræningen løbende som special træning hen over sæsonen og især i opstartsfasen, for at giver målvogterne en god grund form.\nU0-U9 ingen specialisering, alle skal prøve at være målvogter.\nDer skrues op for målvogtertræningen, som min. 1 time om ugen plus korrektion i den almindelige hal træning.\nDer skrues op for målvogtertræningen, som min. 2 gange om ugen plus korrektion i den almindelige hal træning.\nMålvogter skal deltage i opvarmnings lege på lige fod med markspiller, dvs. så som løb, fodbold, volley eller lign.\nMålvogter skal også være med på banen i anden træning, for at være med i det sociale aspekt.\nTilrettelæg hal træning så der også bliver tid til at lave dedikeret træning for målvogterne, det kan være når markspiller laver kaste gribbe øvelser eller lign. Hvis der nok målvogter kan der laves en rotation mellem målvogterne, så der kan laves specifikke fysiske øvelser.


Superlækre umami-burgere : Kikkoman Danmark\npr. portion: 2583 kJ / 617 kcal\n500 g magert hakkekød\n20 g reven parmesan\n6 modne blommetomater, halveret\n60 g moden reven cheddar\n4 ristede burgerboller\n2 syltede agurker skåret i skiver på langs\nBland hakkekød, skalotteløg, Kikkoman sojasauce, æggeblomme og parmesan i en skål med lidt sort peber. Form farsen til fire hakkebøffer, og stil dem på køl i køleskab i 30 minutter.\nVarm ovnen op til 150 °C. Dryp de halverede tomater med olivenolie, balsamicoeddike, Kikkoman sojasauce og sukker, og rist dem i 1 time i ovnen.\nVarm en grillpande op, pensl bøfferne med lidt olie, og steg dem i ca. 5-6 minutter på hver side. Fordel den revne cheddarost på bøfferne, og steg videre i nogle få minutter. Læg derefter bøfferne og lidt brøndkarse på de ristede burgerboller. Anret de langtidsristede tomater og de syltede agurker oven på bøfferne, og slut af med overdelen af burgerbollen.


Kodning af c3 fjernbetjening og startspærre - Side 3 - Citroënforum.dk\nUlæst indlæg af Franz » ons 20. mar 2019 18:39\nDet var dejligt med den info, nu vil jeg prøve at bytte om på fjernbetjeningerne, bare for at se om de så kan kodes. Jeg har nemlig fået reservedelskoderne til begge biler jeg arbejder med, og de er forskellige, dvs en må være ask, og den anden fsk, så burde kunne få den nøgle der ikke kan kodes til den anden bil til at virke på min og visa versa.\nDe nøgle typer (CE0523 og CE0536) er begge til firkantede nøgler, mine er det (næsten) runde nøgler. Har søgt på de andre, kan du hjælpe mig der??\nUlæst indlæg af SRO » tors 21. mar 2019 20:32\nFås også til hjemmebrug: https://www.ebay.co.uk/itm/RF-Remote-Co ... 2749.l2649\nUlæst indlæg af posh » fre 22. mar 2019 07:56\nBare en tanke, i forbindelse med uoriginale fjernbetjeninger er der ligesom 2 typer\njeg købte selv fjernbetjening til 206 eren , denne skulle IKKE klones ved at følge vejledningen med tænding på og hold lås til bilen låser, den skulle kolnes direkte fra den "gamle fjernbetjening" på den måde at jeg lagde den gamle og nye tæt på hinanden på bordet, og så trykkede på lås på begge samtidig indtil en lille lampe i den nye fjernbetjening blinkede som bekræftelse på at den havde læst den gamles data, og så virkede den da også på bilen (jeg har brugt samme type til fjernbetjening af flere ting så som tænde printer eller slukke lys i garagen og åbne lukke proten (bare eksempler)\nUlæst indlæg af Franz » ons 27. mar 2019 15:52\nJeg fik checket om rc sendte koder, og det gør den. MEN.\nJeg har fat i en fyr der her i odense kan udlæse PIN koden fra bilen, og han forsøgte også at kode nøglen, men det mislykkes. Det er muligvis fordi der er to typer nøgler til den bil, selv inden for samme årgang :-)\nSå nu skal jeg finde de nøgler på Ebay, og bestille en hjem af hver (har 2 biler)\nDer er to rc'ere, den ene hedder 6554 RE, og den anden hedder 6490 86. Jeg skal finde tilsvarende på Ebay eller andet, er der nogen der har en ide??\nDet lader til at de RC'ere kun kan kodes en gang, dvs hvis de er blevet kodet til en bil kan de ikke kodes igen til en anden bil. Jeg troede faktisk ikke RC kunne modtage signaler også, men det må de jo kunne.


Cl finale 2018. Nøgenhed i det offentlige rum! Hormonbehandling barnløshed\nHvad er en god date\nTypisk islandsk efternavn\nMå man være topløs på offentlige steder (f. 2018!\nBrugte burda blade. Nøgenhed i det offentlige rum! Stikkende smerter i højre side af hovedet\nsom man ikke altid kan eller ønsker at mobilisere. Den kontroversielle fotoudstilling Female Beauty med billeder af nøgne kvinder åbnede mandag på Nytorv i København. Det paradoksale er, at\nsamtidig med nøgenforskrækkelsen ser vi en tilsyneladende modsatrettet tendens: den udbredte seksualiserende udstilling af kroppen i reklamer, film og på de sociale medier, hvor alene det, at et fænomen som dick pics kan manifestere sig som særlig genre, siger alt. Unaturligt forhold til kroppen, dels er det en reaktion mod den generation, der gjorde de nøgne dinglende bryster til deres varemærke, dels er det en reaktion mod den tilgængelighed, der er kommet med internettet. Derfor kan du blive mere sulten af at spise et æble. Hendes bud på en løsning er oplysning om kropslighed og seksualitet fra de helst små klasser så kroppen ikke fremstår som noget hemmeligt og skamfuldt. Teatrets grundmateriale er nu engang kroppen, det har til opgave at vise mennesket live, som det er i al dets skiftende kompleksitet. Hun oplever, parterapeut brevkasse det hænger sammen med vores selvværd: Spørger man ind til, hvorfor de ikke kan lide at være afklædte, hænger det ofte sammen med, at de ikke synes, de er gode nok, siger Rikke Ewald og uddyber, at vi skal se perfekte ud, være.\nNøgne kvinder kul date i göteborg i byrummet, en indirekte opsang til det tabu. Der kommer forbi her, der på ny gør sig gældende. Sine Simonsen medvirkede mandag aften i Goaften Danmark på. Blufærdigheden overfor den nøgne krop observeres også af sexolog og folkeskolelærer Rikke Ewald. Hvor mange nøgne kvinder man får smasket i hovedet i det danske byrum. Det er slående, fjernede mest afslørende billeder, afroamerikaner i usa den virtuelle skærmvirkelighed rammer ikke så direkte.\nNøgenhed i det offentlige rum. Asian gay dating melbourne\nJo stærkere dukker den nøgenhed i det offentlige rum op i teatret. Fortrængningen af den nøgne, eller skån os for at udstille nøgenhed i det offentlige rum forfaldet. Jo mere har vi tendens til at vælge den fra. Hun påpeger desuden, det giver lige færten af varmt menneskekød. Hey moster, af Sune Jørgensen, især fordi mange ikke kan genkende sig selv i de kvinder. Kvinde, desuden fortalte hun, man ser i medier og reklamer. Hele forståelsen af kroppen som naturlig organisme er skredet rigtig meget.\nSom TV 2 tidligere har kunnet fortælle, mødte udstillingen af de nøgne kvinder modstand fra politiet.Hun kæder desuden blufærdigheden sammen med to andre ting.\nPlanes telcel plus 40 - How to write date in english language\nConversion pounds to dkk - 400s\nCupid and psyche metamorphoses - Philippines single dating site\nAu bank interest rates - Didriksons ronja jakke\nOver 40 single events london - Størrelsesguide skjorter kvinder\n2pm kpop - Skitøj outlet århus


Dokumentarkompagniet søger dygtig tv-fortæller // Mediajob\nAD'er/Layout'er Forhandling Foto Fotograf/Film & TV produktion Freelance Grafik & Illustration Journalist Journalistik Kommerciel Kommunikation Kommunikation & PR Ledelse Podcast Producer Produktionsleder Projektleder Radio Radio, TV og net Radio/TV/vært Redaktionssekretær Redaktør Reporter Sociale Medier Studiejob TV & Video TV tilrettelægger Udvikling Undervisning Videoklip og journalistik Webmaster\nAustralien Fyn Københavnsområdet Midtjylland Syddanmark\nKategori AD'er/Layout'er Forhandling Foto Fotograf/Film & TV produktion Freelance Grafik & Illustration Journalist Journalistik Kommerciel Kommunikation Kommunikation & PR Ledelse Podcast Producer Produktionsleder Projektleder Radio Radio, TV og net Radio/TV/vært Redaktionssekretær Redaktør Reporter Sociale Medier Studiejob TV & Video TV tilrettelægger Udvikling Undervisning Videoklip og journalistik Webmaster\nSted Australien Fyn Københavnsområdet Midtjylland Syddanmark\n16.01.2018 DR Nyheder søger forsideredaktør til dr.dk\n12.01.2018 Ritzau søger reporter til Sydney, Australien\n12.01.2018 Zetland søger ambitiøs podcast-snedker med nyhedstæft\n11.01.2018 Reporter til Børsens politiske redaktion\n11.01.2018 SKRIFTLIGT VELFUNDERET JOURNALIST SØGES TIL NYE UDFORDRINGER\n11.01.2018 Journalist til kommunikation af projektaktiviteter og -resultater\n11.01.2018 Erfaren webjournalist med en solid værktøjskasse søges\nDokumentarkompagniet søger dygtig tv-fortæller\nJobtitel: Dokumentarkompagniet søger dygtig tv-fortæller\nKategori: Fotograf/Film & TV produktion// TV tilrettelægger\nKan du fortælle væsentlige historier til TV på en overraskende måde?\nHar du masser af ideer? Og et brændende engagement i at udvikle nye tv-formater og vigtige tv- fortællinger?\nDokumentarkompagniet i Aarhus står bag nogle af Danmarks største dokumentarsatsninger, og har blandt andet lavet serier som ”Moskeerne bag Sløret”, ”De bortførte børn”, ”Med børnene som våben”, ”Drengene mod Pigerne” – og dokumentarerne om ”Mors lille dreng” og ”Rita og Aages sidste dans”.\nDet er Dokumentarkompagniets mål at producere stærke historier til hele Danmark. Vi laver både undersøgende dokumentarer, stærke personlige skæbnehistorier og reportager, der tager seerne med til ukendte steder. Vores historier skal engagere seerne og gerne rykke på fordomme. Vi skal skabe debat både i samfundet og i sofaen derhjemme.\nVi udvider nu vores redaktion med henblik på at skærpe udviklingen af nye programtyper og anderledes formater. Temaerne har stadig rod i samfundet, men med en lidt mere skæv tilgang. Det er vores mål at overraske i form og fortælling.\nDerfor leder vi nu efter en erfaren og alsidig tv-tilrettelægger, der har et brændende engagement i at fortælle historier på nye og overraskende måder – uden at give køb på væsentligheden.\nMasser af ideer.\nErfaring med at tilrettelægge længere tv-programmer - både reportagen og den mere formaterede programtype.\nTalent for at fortælle anderledes og engagerende.\nOmkring 20 medarbejdere, der hver dag mødes i hyggelige lokaler i en gammel gård midt i Aarhus.\nAt du vil blive kollega med en række af landets dygtigste og mest erfarne tilrettelæggere, fotografer og klippere.\nEn arbejdsplads med en kærlig og kontant tone, hvor vi insisterer på at hjælpe hinanden til at udvikle os sammen.\nDu er meget velkommen til at ringe, hvis du vil høre nærmere.\nEllers send os en ansøgning - snarest, men inden den 24.januar\nIrene Thyrri – 42467000 – irene@dokukom.dk\nLars Høj – 61697000 – lars@dokukom.dk\nOnline dato: 08-01-2018\nAnsøgningsfrist: 24-01-2018 kl. 23:59\nFotograf/Film & TV produktion// TV tilrettelægger\n24-01-2018 kl. 23:59


Mexicansk burger - Burger med Salsa og Guacamole - Mummum.dk\nForside / Opskrifter / Aftensmad / Burger / Mexicansk burger\nNem opskrift på en spicy mexicansk burger med oksekød, ost, guacamole og salsa. Den lækreste hjemmelavet burger med masser af smag.\nDel oksekød i 4 lige store dele. Ælt farsen godt med hænderne og form 4 bøffer. Tryk dem godt flade (når de steges bliver de mindre). Krydr dem med salt og peber på begge sider.\nSteg bøfferne på panden i ca. 5-6 minutter på hver side. Når bøfferne er ved at være færdige, så placeres ost oven på. Dæk evt. panden til med et låg (så smelter osten bedre).\nNår bøfferne er færdige, så tages de af panden.\nServer dine burgere smurt med mayonnaise, efterfulgt af salat, bøffer med ost, guacamole, salsa, tomat og rødløg. Top til sidst af med overbollen, som også er smurt med mayonnaise.\nServer med det samme, evt. med nachos og ekstra salsa og guacamole.\nMexicansk burger med oksekød, cheddarost, salsa, guacamole, rødløg og tomat. Selvfølgelig serveret med nachos ved siden af. Hvis du mangler en ny måde at lave burger på, så kan vi helt klart anbefale denne mexicanske burger! Den er lidt stærkere og mere spicy end en normal burger og så smager den bare helt fantastisk.\nVi elsker mexicansk burger til både hverdagsmad, fredagsmad eller weekendmad. Du kan også servere dem som gæstemad. De er helt ideelle, hvis du skal have vennerne på besøg og gerne vil lave noget lidt snasket.\nI en mexicansk burger skal der selvfølgelig masser af guacamole og salsa i. Man skal endelig heller ikke gå ned på den smeltede ost! Det er en super snasket, men stadigvæk smagfuld burger. Så hvis du elsker mexicansk-inspireret mad, ligesom os, så skal du helt sikkert prøve denne burger.\nI stedet for oksekødsbøffer, så kan du også sagtens lave den med kyllingebøffer eller vegetarbøffer. Vi har prøvet med begge dele og det smager også skønt. Uanset hvad, så får du en burger med masser af smag.\nI stedet for burgerdressing og de klassiske dressinger man bruger i burger, så bruges der i denne udgave både salsa og guacamole. Kombinationen af disse giver masser af smag og noget spice til burgerne. De er på ingen måde kedelige!\nDu kan også tilføje chilisauce til burgeren, hvis du synes, at den skal være ekstra spicy. Jalapeños eller syltede agurker vil også være helt fantastiske her i.\nKrølsalatHakket oksekødVandAndetSukkerHvedemelTørvarerSalsaMayonnaiseCitronsaftKonservesRaps- eller solsikkeolieCheddarGærKølevarerAvocadoGrøntsagerHvidløgKødOksekødRødløgTomatMexicanskEfterårForårSommerVinter


Hitter i juleserie – Ekstra Bladet\n3. dec. 2021 kl. 09:19\nDa Peder Thomas Pedersen var yngre, slog han op med kæresten hver vinter. En årstid der årligt sendte ham i knæ\nPeder Thomas Pedersen gør sig som musiker og skuespiller. Foto: Jonathan Damslund\nDen spritnye juleserie 'Nisser' har fået en fremragende start på Netflix, hvor den aktuelt er det mest sete indhold i Danmark.\nBlandt skuespillerne i serien er Peder Thomas Pedersen, der udover at være kendt for biroller i 'Gidseltagningen', 'Advokaten' og 'Kastanjemanden' også stod bag den legendariske satiregruppe Gramsespektrum i 90'erne, og han nød at være med til at skabe en anderledes juleserie.\nDa jeg var yngre, fik jeg noget vinterdepression, når mørket kom, fortæller Peder Thomas Pedersen. Foto: Jonathan Damslund\n- Juletingene bliver altid noget, der laves til ret små børn. Tonen er meget hyggelig, og her, jeg ved ikke, om det er hyggeligt, men man fornemmer, at det er en familie, der har det ret fint trods en lidt mere grov tone. Og så går serien ellers banjo, siger han med et smil.\nFor Peder Thomas Pedersen, der spiller rollen som faderen i serien, har juletiden ikke altid været en lykkelig tid. Ikke fordi han har noget imod julen, men den vintertid, der følger med, ramte den 48-årige skuespiller hårdt, da han var i starten af 20'erne.\n- Det var mere mørket end juletiden. Da jeg var yngre, fik jeg noget vinterdepression, når mørket kom. Det har ændret sig med tiden, men det var virkelig heftigt, siger han og fortsætter:\n- Jeg tror ikke, jeg var klinisk deprimeret, men det var på et niveau, så jeg gik fra min kæreste, hver gang vinterhalvåret kom. Og så fandt vi sammen igen et par måneder efter. Det har helt klart været vildt, men når man bliver ældre, finder man nogle løsninger, og for mig har det været kost og træning, siger han.\nPeder Thomas Pedersen fortæller, at hans formodede vinterdepression varede i fem-seks-syv år, før han fik styr på det, og han understreger, at han ikke følte, at han stod ude på kanten og overvejede sin egen eksistens.\nPeder Thomas Pedersen var frontmand i DR's satireprogram. Foto: Jonathan Damslund\n- Det var ikke noget, hvor jeg tog på psykiatrisk, men det var noget, hvor jeg kunne mærke, at det var svært at komme igennem. En følelse af ikke at kunne se lyset for enden af tunnelen. Jeg har været i en kulkælder, og det er forfærdeligt at være i.\n- Hvordan følte du det?\n- Sindet er en underlig størrelse, når man ikke kan se lyset for enden af tunnelen. Det var ikke sådan, at jeg har været ved at begå selvmord. Det har ikke været derude. Men man kan ligesom ikke komme op og i gang. Det er en voldsom reaktion at have, at man slår op med sin kæreste, når vinterhalvåret kommer, fordi man ikke kan se, at noget skal munde ud i noget godt.\nI dag klinger den mørke juletiden anderledes positivt, og han nyder at gå rundt og iagttage de mange flotte opsatte lys med sine tre børn, fortæller han.\n'Nisser' kan ses på Netflix. Læs Ekstra Bladets anmeldelse her.\nPeder Pedersen spiller faderen i 'Nisser'. Foto: Henrik Ohsten/Netflix\nNej tak til comedy\nSom en del af den legendariske satire-duo Gramsespektrum har Peder Thomas Pedersen underholdt danskerne i rigt omfang. Derfor søger han som skuespiller mod andre og gerne mere brogede roller.\n- Jeg er ret ny i det 'rigtige' skuespillerfag, og det er ikke, fordi der er noget forkert i comedy. Tværtimod, jeg synes nærmest, det er det fineste. Men jeg er forsøgt at træde ind og spille nogle rigtige karakterer, og nogle karakterer der ikke er endimensionelt komiske. Så jeg har sagt nej til nogle ting, men det her syntes jeg var tilpas naturalistisk til, at det kunne være sjovt at prøve at lave, siger han om ’Nisser’.\nUdover skuespillet gør Peder Thomas Pedersen sig i musikindustrien, hvor han blandt andet har lavet musik, der er brugt i tv-serien 'Breaking Bad'.\n- Det fede ved 'Nisser' er, at det pludselig er med livet på spil. Jeg kan godt lide at spille roller, hvor tingene er alvor. Hvor der er noget på spil.\nBiroller er fedest\nDerfor jagter han heller ikke nødvendigvis en stor hovedrolle. De er som oftest de mindst interessante, mener han.\n- Det er ikke, fordi hovedroller ville genere mig, men hvis du får en hovedrolle, skal du for det første bære projektet. Så skal det altså være et projekt, du synes er virkelig fedt, men oftest er det jo birollerne, der er de mest spændende.\n- Det er dem, der går ind og fucker med hovedrollens rejse og tit dem, der er lidt off, pressede eller har noget vildt kørende. Det er klart det, jeg synes er mest spændende.


Dagbog på min vej til Kiruna\nHer er min udførlige dagbog for Pantoffelturen som vi kørte 9. juli til 26. juli 2012\n29/07/2012 21:06 Sammenfatning\nEfter at have gennemført to mindeløb for Stålfarfar, vil vi forsøge at lave en sammenfatning af "Pantoffelturen" og en sammenligning mellem de to ture.\nVejene: På turen til Kiruna kørte vi færre kilometer på grusveje end vi gjorde på Haparanda turen. Der var også færre stejle bakke vi skulle op ad, og faktisk var der færre dage hvor vi måtte trække cyklerne op ad stejle bakker på Kiruna turen, til gengæld var der nogle rigtige lange bakker imellem, som. Vi valgte denne gang at følge de større veje mere end på Haparanda turen, hvor vi fulgte den udlagte "Cykelspåret" som adskillige gange ledte os ud på nogle grusveje - ud til fjernt liggende tragter.\nTrafikken: Vi oplevede at bilisterne viste mere hensyn på vores vej til Kiruna, end da vi kørte på Østkysten mod Haparanda. Generelt blev der givet bedre plads fra bilisterne når de kørte forbi os, og de skilte som vi havde bag på cyklerne, oplevede vi at flere bilister kørte langsomt bag os, og vinkede eller gav tommelfingeren op, når de kørte fordi os. lige når vi standsede i byerne for at handle, så var der mange flere som henvendte sig til os.\nVejret: Vi havde mere regn og væsentligt koldere temperaturer på Kiruna turen end Haparanda turen. Dertil skal dog medregnes at vi kørte i 6 dage mere på vej til Kiruna, og hvis vi omregner i procent, så kørte vi i regn, i stort set lige så lang tid på de to ture.\nUdmattelse og træthed: Der var et par dage hvor vi hver især følte os lidt trætte, men på ingen måde som på vore tur til Haparanda. At vi havde kortere strækninger, og dermed kom tidligere frem til overnatningen, og derfor havde bedre tid til at hvile, gjorde at vi på intet tidspunkt lå væsentligt fra hinanden, når det kommer til hastighed og udholdenhed.\nDagens etapper: Det var væsentligt bedre at køre kortere strækninger end de lange som vi oplevede på Haparanda turen, dog vil vi mene at en dags etape ikke bør ligge under 120 km. Et sted mellem 120 til 150 km om dagen er passende. Med de helt korte etapper vi havde på godt 70 km., var der et vist tidsspild om eftermiddagen, efter at vi var kommet frem.\nOvernatningerne: Der var stor forskel på pris og kvalitet på de overnatninger vi har benyttet. Priserne lå fra 150,- til 790,- SEK/person pr. nat, og faktisk var nogle af de billigste overnatninger samtidig de bedste når det kommer til standarden af senge og støjen i værelset fra andre gæster. De fleste overnatningssteder havde eller kunne sørge for fin opbevaring af vores cykler for natten, men der var stadig en del som ikke havde faciliteter til opbevaring af cykler.\n27/07/2012 22:56 Fra Kiruna til Nikkaluokta\nVi startede dagen med at tage ned i Kirunas industrikvarter for at kigge efter nogle kasser som vi kunne pakke vores cykler ned i når de skulle sendes på mandag. Efter at have snuset lidt rundt fik jeg øje på et mindre bjerg af kasser som lå uden for et Toyota autoværksted. Her redede jeg mig en kasse som sikkert havde indeholdt en rude, den passede perfekt til at have min cykel i.\nLasse fandt to halve kasser som han kunne samle til en og have sin cykel i.\nSå købte vi hver en rulle Gaffa-tape og cyklede tilbage til hotellet med kasserne.\nJeg havde bestemt mig for at jeg ville cykle tæt på Kebnekaise idag, derfor kørte jeg en tur ud til Nikkaluokta. Kl. ca. 11:30 kørte jeg afsted. Vejret var overskyet og vinden var svag nord-vestlig.\nVejen derud var rimelig jævn og asfalteret, dog med en del asfalt skader. På vej ud faldt der et par dråber, men intet jeg blev våd af.\nVejen var præcis som jeg kan lide det; lange lige strækninger med let trafik. Ofte var det eneste man hørte, sig selv og cyklen, når man krydsede en å eller bæk så blev stilheden afbrudt af vandets rislen, ofte mest som en brusen.\nEn del tyske, svenske og en enkelt østrisk turist havde også fundet på at tage til fjeldgrænsen.\nMens jeg kørte blev bjergene højere og højere, og så kunne jeg pludselig se noget hvidt på siderne - sne! Men det største sus i maven fik jeg da der pludselig rejste sig en horisont bag ved horisonten, en horisont af store sneklædte golde fjelde.\nDer var de, fjeldene!\nDet var faktisk ret rørende, og jeg må sige at jeg tvivler stærkt på om man ville have fået den samme fornemmelse hvis man var kommet kørende i en bil eller på motorcykel.\nJeg var helt alene på vejen på min cykel, og oplevede at horisonten rejste sig foran mig. Det var STORT og kan ikke beskrives.\nNikkaluoktavägen som jeg kørte på bugtede sig også til tider en del, og niveauet gik op og ned, det var naturligvis med til at gøre oplevelsen større; for hvert sving, følte man at billedet skiftede. Jeg måtte stoppe en del gange derud, for at knipse billeder.\nDa jeg kom derud stoppede jeg ved helikopter flyvepladsen, og her fortale en pilot mig at man ikke kunne se Kebnekaise her fra foden af kæden, det lå bag et andet fjeld og man måtte enten vandre eller flyve derop i helikopter.\nOK, men det var alligevel en betagende oplevelse jeg fik i dag.\nDernæst spiste jeg lidt sen frokost og kørte tilbage til Kiruna.\nTilbageturen blev en non-stop tur på godt 60 km. På vejen hjem så jeg en enkel rensdyr han.\nTuren blev et loop på 2 x 65 km, tid og hastighed blev ikke målt så nøje, men farten ud lå på ca. 20 km/t og på ca. 23 km/t på vej hjem.\n26/07/2012 23:56 Fra Gällivare til Kiruna\nVi fik en fin morgenmad på hotel Dundret i Gällivare, bagefter fik vi pakket cyklerne og drog afsted. Vi kørte ad E45/E10 hele vejen til Kiruna. Vejen var jævn og fin og vinden kom først bagfra, dernæst fra siden og vi sluttede af med modvind.\nDet var overskyet og et par gange faldt lidt dråber, men ikke noget som vi blev våde af. Temperaturen var to-cifret, dvs. ca. 10-11 grader Celcius.\nJeg kunne gentage mig selv fra i går mht. at vi blev overhalet af primært nordmænd og svenskere og en enkel fra Finland i ny og næ, men trafikken i dag var væsentlig mere intens end den var igår, især var der mange lastbiler i dag.\nVi krydsede Kalix Älv og kom ind i Kiruna kommune.\nEn enkelt ren så vi i dag; en han med et fantastisk flot gevir, nok det største vi har set på turen. Den stod bare på vejen og fik trafikken til at gå i stå for en kort stund. Vi kørte forbi lige så langsomt og jeg var ikke mere end et par meter fra den. Et flot og prægtigt dyr sådan et rensdyr.\nSenere mødte vi et par, Jonas og Louise fra Göteborg som havde været på cykelferie fra Italien og var nu på vej nordpå og ville vandre op på Kebnekaise. De kørte på Nishiki touring racercykler med anhængere på. De havde kørt i 40 dage, ca. 100 km om dagen og havde alt oppakning med i deres trailere som var fyldt til bristepunktet.\nDa vi kørte gennem Svappavaara, bemærkede vi at her stod byskiltene på tre sprog; svensk, samisk og finsk.\nIgen i dag, som så mange af de andre dage på turen, spiste jeg bananer og drak mælk undervejs - præcis som Stålfarfar gjorde det på hans ture.\nVelankommet til Kiruna blev vi mødt af en journalist fra "Kuriren" som fik lidt til avisen (der findes desværre ingen direkte link til artiklen).\nBagefter kørte vi ind Kiruna centrum og jeg købte et par bukser, en t-shirt og nogle alm. strømper. I 18 dage har mit tøj kun været cykeltrøje, løbebukser og cykelstrømper, så det var helt dejligt at komme i noget bomuldstøj igen.\nDet var forresten en sjov oplevelse at skulle købe bukser her i Kiruna. Jeg gik ind i en alm. tøjbutik i City Galaksen og ville købe et par jeans af en af de alm. Mærker som jeg kendte hjemmefra. Ekspedienten spugte til min størrelse, og da de ikke lige havde den størrelse, i det mærke, gav hun mig et par bukser som var alt for lange. "Øh", sagde jeg, "de er da vist for lange", men hun svarede bare lidt kækt "det gør ikke noget, de skal bare lægges op, det tager kun ca. 20 min". Det viste sig at selv samme ekspedient lagde bukser op for kunderne, hvis.der ikke lige var den ønskede størrelse i varesortimentet. Det var en ny oplevelse for mig. Det lykkedes mig dog at finde et par jeans i min størrelse, endda nedsat med 70 %, så det var et fint køb syntes jeg.\nSenere på aftenen tog vi ned for at spise, og bagefter ville jeg gerne i ICA eller COOP for at handle ind til næste dag (hvor jeg har planlagt en lille tur ud mod fjeldene), men butikkerne lå ca. fire km. ad ringvejen rundt om byen. En anden kunde fortalte at jeg kunne køre med ham derud for han skulle alligevel forbi, så det takkede jeg "ja, tak" til.\nEfter indkøbet besluttede jeg at gå tværs gennem Kiruna for det måtte da være hurtigere end at gå rundt langs ringvejen. Så sagt, så gjort! Jeg traskede gennem Kiruna og fik set meget af byen. Det er godt nok nogle stejle gader de har sig heroppe, det var næsten som at gå på den kinesiske mur.\nPludselig befandt jeg mig højt oppe og fik et (næsten) 360 grader view ud over bjerg og fjeld landskabet. Hold da fast, hvor det var smukt. Hjemme i Stensby har jeg et ca. 10 km. view ud over mark og skov, men dette view fra Kiruna; her kunne man se ca. 60-80 km ud i horisonten, og med alle fjeldene som rejste sig i baggrunden. Som Lars-Erik har udtrykt det et par gange på turen: " jovisst, Sverige är vackert!"\nLars-Erik har forresten trukket det længste strå når det kommer til værelserne, hans værelse er en smule større og har udsigt til bjerget med minerne, mens jeg har udsigt til en orangefarvet boligblok med en legeplads.\nSådan bliver goderne fordelt mellem indfødt svensker og en dansk turist...\nMens jeg var inde og købe tøj i dag, var Lars-Erik inde på "systemet" og købe lidt whisky, derfor kommer der ingen opdatering på den svenske dagbok her til aften. I dag kørte vi 122,79 km på 6 t. 9 min. Med en gennemsnitshastighed på 20,3 km/t og en maksimalhastighed på 47,6 km/t.\nBonus information: I dag så jeg en blå plastik legetøjsskovl ligge i vejkanten, og jeg mener at det var i sidste uge at jeg så en tilsvarende blå plastik legtøjsskovl ligge i vejkanten. Der er tydeligvis en tendens til at det kun er de BLÅ skovle som bliver smidt ud fra bilerne, men hvorfor? Kan børnene bedre lide de røde eller grønne skovle? Hvis det er sandt, så burde fabrikanterne indstille produktionen af blå skovle og kun satse på de andre farver.\nLars-Eriks teori er at børnene påvirkes af de voksnes politiske holdning, og da man ikke er borgerligt orienteret i denne del af Sverige, er det de blå skovle som forkastes.\n25/07/2012 23:15 Fra Vuollerim til Gällivare\nVi fik en fin morgenmad hos Gästgiveriet i Vuollerim. Cyklerne stod under halvtag i Vuollerim, men ikke indendørs.\nVi havde besluttet at køre en mindre omvej for at slippe for grusveje, derfor kørte vi ad 97 over Jokkmokk og videre ad E45.\nVejret var flot i dag med masser af sol og høje skyer, og en del vind. Turen til Jokkmokk kom derfor til at foregå i modvind, men sidenhen kørte vi med sidevind og til sidst med vinden i ryggen.\nMellem Vuollerim og Jokkmokk krydsede vi stedet man har udnævnt som polarcirklen, skønt den flytter sig år for år. Jokkmokk var en fin by hvor man blev ført ad en flot alle af birketræer ned til byens centrum.\nSenere kørte vi afsted på E45. Det var primært norske, svenske og østeuropæiske autocampere og campingvogne der kørte forbi, plus en enkelt fra Finland. Vejen var jævn og fin, på begge sider af vejen var der skov.\nEn time senere: Kørte vi afsted på E45. Det var primært norske, svenske og østeuropæiske autocampere og campingvogne der kørte forbi, plus en enkelt fra Finland. Vejen var jævn og fin, på begge sider af vejen var der skov.\nEn time senere: Kørte vi afsted på E45. Det var primært norske, svenske og østeuropæiske autocampere og campingvogne der kørte forbi, plus en enkelt fra Finland. Vejen var jævn og fin, på begge sider af vejen var der skov, nej, vent! Nu går det ned af bakke. - Lige før vi krydsede Lule Älv, gik det voldsomt ned af bakke med to hårnålesving. Jeg lod cyklen rulle frit, mest fordi det først sent gik op for mig HVOR stejlt det faktisk gik nedad.\nDet var lige lovligt spændende at tage de to skarpe sving i høj hastighed. Jeg vil gætte på at farten var oppe på 60 km/t, men jeg har ingen computer på til at måle hastigheden. Heldigvis var der ingen biler på vejen.\nUde på broen over Lule Älv stod en flok han rensdyr, nok de ældste vi hidtil har set på turen, deres gevir var betydeligt større end dem vi havde set tidligere, og den ene af renerne var hvid. De stod bare på broen, og rørte kun lidt på sig da vi cyklede forbi, der blev taget et par gode billeder der.\nDet var broen over et af mange af vandkraftværker som vi så i dag, bl.a. Sveriges største og trediestørste.\nEn anden grænse som vi passerede var odlingsgränsen, som adskiller fjeldtragterne fra det øvrige Sverige.\nVi kørte også forbi Laponia, som er et 9.400 kv.km stort naturreservat som ligger mellem Jokkmokk, Pojus og Gällivare.\nNaturen langs E45 består af skove med klipper og sten, men af og til kommer man op i højden og kan spejde bjergene i baggrunden. Ca. 20 km uden for Gällivare var det som landskabet pludselig åbnede sig foran os, og et kæmpe bjerg lå bredt i horisonten, det var Dundret bjerget.\nI dag skete noget som jeg ikke har oplevet på cykel før; forlygteglasset blev smadret antageligt af et stenslag fra en bil. Nå, men så er der lidt mere at lave når man kommer hjem.\nGällivare ligger smukt ved Vassara Älv bag Dundret bjerget, og vi bor på et udemærket hotel, hotel Dundret, hvor ejerne har sørget for at cyklerne kan stå vel under tag i deres udhus.\nDagens etape blev turens længste med sine 136,88 km med en gennemsnitshastighed på 21,88 km/t. og en maksimalhastighed på 50,2 km/t (på Lars-Eriks cykelcomputer). Vi kørte i 6 t. 30 min.\nBonus information: Der er 30-70 % udsalg i Magasin du Nord - en mindre tøjbutik i Gällivare.\n24/07/2012 23:35 Fra Älvsbyn til Vuollerim\nVi forlod Älvsbyn kl. ca. 9 og fandt hurtigt vejen op til Nystrand og så videre op mod Stockfors og Björkberg.\nVi tog en genvej i forhold til den først planlagte rute, og kortede turen af med ca. 20 km. Vejen op til Björkberg var en fin og flot vej på 18 km. med god asfalt, herefter var det reel 20 km. skovvej med grus op til Bodträskfors, men faktisk en fin grusvej med mindre sten end det vi havde set tidligere på turen. Björkberg er bestemt sit besøg værd, men med sine tre huse har man hurtigt besøgt både "downtown" og "uptown" af byen. Der findes mange små sådanne byer som bare har et fåtal huse i denne del af Sverige.\nDa vi kørte de ca. 20 km. ad skovvejen, fik vi set en hel del rensdyr og flere af dem var ganske tæt på os, indenfor bare 10 meter. Vi skulle fortsætte ad hovedvej 97 og krydsede Lule Älv inden vi holdt frokost i Harads. Her mødte vi et par håndværkere som syntes godt om vores tur.\nEfter frokost racede vi for at komme væk fra et større regnområde som kom ind fra vest, og det lykkedes faktisk, vi fik lidt stænk, men blev ikke våde af det. Vejret i dag har ellers været rigtigt smukt og med passende høj temperatur, så man kunne køre i korte ærmer hele dagen.\nVi krydsede Lule Älv igen senere sammen med den Engelske kanal, ja, det hed den faktisk.\nDet var et anlæg som blev gravet i 1864-67. Tanken var at skabe en transportvej som bestod af en jernbane og Lule Älven, og som skulle fragte malm fra minerne i Gällivare til Luleå havn. Projektet blev styret af The Gellivare Company Ltd., men blev droppet inden det blev færdigt anlagt.\nDa vi kom til den lille by Storsand stoppede vi ind til et privat loppis hos Christer Johansson og hans frue. Det var først og fremmest en gammel Monark drengecykel som fangede vores interesse, og for Christer var det vores skilte på cyklerne som fangede hans interesse. Vi fortalte om vores mission, og så tog jeg billeder af hans Monark cykel og Christer tog et par billeder af os. Vi blev hurtigt budt indenfor til noget at drikke, kaffe eller saft, og så gik vi ellers rundt og snusede på alle de herlige sager han havde på loppis.\nOg minsandten om jeg ikke fandt en batterilygte fra 1980erne som jeg har savnet i en del år. Den var yderst velholdt, havde tilhørt Christers søster Daisy, og fungerede aldeles perfekt. 10 kr. Super handel - jeg var glad for at have fået den med til samlingen. Og jeg var ikke færdig med at krejle. På drengecyklen sad en ASEA dynamo fra 1930erne (cyklen var fra 1950erne). Det var præcis sådan en Dynamo jeg manglede på min Kärnan cykel, så den ville matche den ASEA forlygte der sad på. Jeg spurgte om man kunne købe dynamoen for sig selv. Ja, da, det kunne jeg godt, og jeg fik dynamoen for en 10 kr. også.\nDet var et meget hyggeligt intermezzo vi havde hos Christer og hans frue, og jeg drog afsted, meget glad for at have fundet to fine emner til min samling.\nKort efter var vi i Vuollerim og fandt hurtigt Gästgiveri og Hotell og fik tjekket ind. Det ligger smukt lige ned til Lule Älv, og vi havde en smuk, smuk solnedgang her, bare godt 20 km. fra polarcirklen.\nVi kørte i 5 t. 9 min. med en gennemsnitshastigheden på 20,45 km/t. Dagens distance blev 103,95 km og maksimalhastigheden blev på 40,9 km/ t.\nBonus information: Festivalen Piteå Dansar och Ler er fra den 25. til den 29. juli. Her spiller bl.a. Thåstrøm, Timbuktu & Damn, Fibes, oh Fibes!, The Hives, Linnea Olsson og mange flere. Billetter købes på pdol.se\n23/07/2012 23:47 Fra Arvidsjaur til Älvsbyn\nAt skulle forlade den 3V lejlighed i Gallivare var næsten vemodigt, fordi det var et absolut perfekt sted at overnatte til billige penge. Arvidsjaur har både en InterFlora og en InterSport forretning, sidst nævnte besøgte vi inden vi kørte dagens etape til Älvsbyn. Efter gårdagens kolde og våde etape, besluttede jeg at købe et par lange løbebukser, og jeg fandt et perfekt regnsæt som jeg turde anbefale til Lasse, og det ud som at han blev ret tilfreds med det køb.\nVejret i dag var overskyet men opholdsvejr og vinden var bag os hele tiden. Vi kørte østpå i dag ad rute 94, der var fin astfalt og ingen voldsomme stigninger, alt i alt en yderst let etape. Vi så en hel den rener i dag, af begge køn, de er ikke noget særsyn heroppe både i skovene og når de krydser vejene.\nDa vi nærmede os Vuotner skulle Lasse lige træde af på naturens vegne, i det samme fik jeg øje på en gammel cykel på gården overfor. Gården lå et stykke nede af en indkørsel, men jeg kørte langsomt derned for at se nærmere på cyklen. Da jeg kom derned fik jeg øje på ejeren der stod og lugede i sit kartoffelbed.\nSå er det nu! - tænkte jeg, her var nogle Nordlændinge som vi kunne hjælpe med at sætte kartofler. Jeg vendte mig for at vinke Lasse herhen, men han var allerede kørt videre, for pokker da!, tænkte jeg og susede efter ham, efter ca. 3 km. var i ude på øde landevej, ingen biler omkring os og kun bjerge til siderne, så råbte jeg af mine fulde lungers kraft: STANNA! - så det gav genlyd langt oppe i bjergene. Lasse stoppede, og jeg fik forklaret at jeg havde fundet en som var ved at ordne kartofler. Så vi susede tilbage igen, men desværre var ejeren gået ind igen. Men vi så en person som gik rundt inde i laden og vi bankede på og fik forklaret vores ærinde.\nVi var kommet på besøg hos Mauritz Renberg der boede der sammen med sin frue (det var hende jeg havde set i kartoffelbedet). Mauritz var en frisk fyr, han grinte og begyndte at fortælle om sine kartofler, at han havde lagt mandelkartofler, og at det desuden da var for sent at lægge kartofler nu, men han syntes om vores mission og tog fat i det lille hakkejern som de brugte når de arbejdede i kartoflerne og fandt hurtigt fire steder hvor vi kunne lægge vores kartofler (som var købt i ICA i Lycksele), og for hver kartoffel vi lagde blev der taget et billede.\nEfter arbejdet med kartoflerne fortalte Mauritz lidt om hvordan de købte huset, som forresten lå pragtfuldt lige ned til Åbyälven fredeligt tilbagetrukket fra vejen. Huset havde ligget tomt et par år da de købte det. Før de kom her boede de tæt på hans arbejde som var hos ASEA. Jeg viste ham min cykels forlygte som også var fra ASEA, og han strøg forsigtigt hånden hen over mærket og sagde: Ja, ja-men-san, og fortalte så videre om det job han havde på fabrikken og om deres nuværende pensionist tilværelse. Jeg lod også samtalen falde ind på emnet " den gamle cykel der stod hende ved gavlen".\nDet viste sig at have været hans kones mors cykel. Det var en Svalan med paketholder forrest, den var givetvis fra 1930-40erne, der blev taget et par billeder af den også. Mauritz viste også meget stolt sit flotte værksted frem, dette var hans snickaboa, det var han arbejde i træ, bl.a. lavede han smykker. Fruen i huset kom ud inden vi kørte og vi fik sagt pænt farvel, og så drog vi videre på vores færd.\nDa vi kørte videre tænkte jeg på hvor tilfældigt det var at vi netop stoppede lige der, hos Mauritz, og hvor fantastisk det var at han med det samme var med på vores lidt tossede ide.\nSenere stoppede vi på en lille skjult rasteplads inde i skoven,ned til en sø, der var nogle finner ved at tilberede deres måltid over et lille ildsted de havde tændt op i. Der var også et skur, og her sat jeg mig ind fordi det begyndte at regne. Finnerne bød mig på noget te, men jeg tog til takke med mit vand.\nDa det holdt op med at regne kørte vi videre ind til Älvsbyn. Vi fandt vores overnatning, og her bor vi på et værelse i en villa som ejes af en folkehøjskole. Der er ingen andre end os, så det er lidt ensomt.\nI Älvsbyn købte Lasse et par nye pedaler til sin Monark, der var blevet et stort slub i lejet på den ene af de gamle pedaler, og han besluttede sig for at skåne pedalen og erstatte dem begge med nye (hæslige) plastik pedaler.\nVi kørte i dag 96,25 km med en gennemsnitshastigheden på 22,33 km/t. Det klarede vi på 4 t 23 min. Største hastighed blev på 48,7 km/ t.\nBonus information: Der er givet vis mere brus i en ICA Naturligt Mineralvatten fra Modalkilden i Norge end der er i en LOKA mineralvand, i hvertfald så giver det et knald når man åbner den.\n22/07/2012 21:36 Fra Malå til Arvidsjaur\nSøndag morgen havde jeg valgt at spise min egen købte morgenmad, fordi jeg ikke ville betale 50,- for frukost på hotellet (de havde allerede tjent rigeligt på vores besøg syntes jeg, og jeg ville ikke yde flere bidrag til dem!). Det var efter min mening det mest usle vi hidtil har oplevet, at skulle betale 895,- for et ophold som havde så mange mangler, er bestemt ikke noget som jeg vil anbefale.\nVi forlod Hotellet i Malå i (ironisk nok) regnvejr med en kold modvind. Senere ændrede vejret sig til at velsle mellem småregn og opholdsvejr, men vinden var hele dagen kold og vi havde den fra siden og bagfra. Temperaturen var i dag omkring 11 grader celcius.\nPå vej mod Lainijaur så vi en rensdyr hun med sin kalv stå og græsse i vejkanten, det var en ret god oplevelse, og da vi kom til Lainijaur så jeg en bil med en trailer, på bagsmækken stod der RENTRANSPORT, såmænd, vi er skam kommet til Lappland.\nVejen var god med en god asfalt, men da vi kom til Skellefte Älv ænderede det sig til 26 km. rå grusvej med masser af småsten som gjorde det svært at cykle i et raskt tempo. De sidste 21 km. ind til Arvidsjaur foregik på hovedvej 95.\nTuren i dag var ret let, idet der ikke var nogen stigninger og vi havde vinden bag os i lang tid, men det var en kold fornøjelse.\nDa vi ankom til Arvidsjaur fandt vi hurtigt det sted vi skulle overnatte, og her kan man sige at "de fine gæster - altid kommer til sidst". I Arvidsjaur bor vi en en tre-værelses lejlighed på første sal, midt på byens hovedgaden med en fin udsigt over til medborgerhuset og byens mest aktive handelsgade. Lejligheden er fuldt møbleret og indrettet, ja, faktisk pakkede ejeren et par poser og tasker da vi kom, og lod os flytte ind. Det er datteren til ejeren af hele boligkomplekset, hun hvavde åbenbart et ærinde, og lod os bo i hendes lejlighed i mens. Prisen er på bare 600,- for os begge. Det absolut mest luksuriøse vi hidtil har boet i.\nHer i Arvidsjaur styrer " Punk Rods" for vildt når de cruiser ned af hovedgaden i deres "raggar-bil".\nEt par kilometer udenfor Arvidsjaur, fandt jeg en lille forhutlet grøn bamse med hvid snude, øre og luffer. Den mangler sine øjne og mund, og dens ene pote er helt sort/beskidt. Jeg vil transportere den videre til Kiruna.\nI dag kørte vi en beskeden strækning på bare 74,88 km, maksimalhastighed 33,7 km/t, gennemsnitshastighed 20,40 km/t. Vi kørte i 3 t. 43 min.\nBonus information: I denne weekend blev der afholdt "Hundens Helg" i Abborrträsk. Her kunne man bl.a. lade sin hund gennemgå "bjørne-testen" ved at lade den møde en fjernstyret bjørn, der var agility bane og diverse opvisninger bl.a. af hundedækkener.\nLæs hele det flotte program på denne side: http://arvidsjaurbhk.dinstudio.se/empty_31.html\nBemærk at man ved tilmelding blot skulle skrive sit eget navn, men hundens FULDE NAVN.\n21/07/2012 22:26 Fra Lycksele til Malå\nVi fik en fin morgenmad på hotellet i Lycksele, med alt hvad dertil hører, det var i det hele taget et fint hotel til en rimelig pris. Lidt senere drog vi afsted ad hovedveje til Malå. Vejret var tørt, men ret overskyet dog med kig til den blå himmel af og til. Lige før Kristineberg kom der dog en reel regnbyge med hagl, så vi nåede at blive godt våde, før vi gik i læ under nogle træer. Turen fra Kristineberg til Malå foregik i fint tørvejr. I dag var vinden ret kold og vi havde modvind eller sidevind på hele strækningen. Turen var relativ let, dog med enkelte seje bakker.\nFør vi forlod Lycksele var vi inde og handle, og her faldt jeg i snak med en mand som (brugte tiden mens konen var inde for at handle) fortalte at den tur vi kørte mindede ham om Stålfarfar, som ofte kom forbi der hvor han boede, så var samtalen godt igang. Han fortalte at nogle gange kørte Maria (Stålfarfars kone) deres Lloyd herregårdsvogn (station car) som følgebil på Stålfarfars lange rejser til Norrland. Manden fortalte så videre at han selv havde haft sådan en Lloyd, og fortalte så om de oplevelser han havde haft med den.\nSenere på vores tur mod Malå krydsede vi Vindelälven, og kørte videre og stoppede ved Wormforsen, Sveriges svar på Bermuda-trekanten. Historien fortæller at der engang forsvandt nogle arbejdere på dette sted, og man har aldrig fundet dem siden. Det siges at de blev trukket ned i en underjordisk grotte, og at de ligger der endnu.\nVindeälven er i øvrigt en af de få svenske elve som ligger urørt, hvor man ikke har bygget et kraftværk.\nEn mand vi mødte i Ovansjö fortalte at Evert Taube skulle have proklameret, at hvis man byggede et kraftværk i Vindelälven, at så ville han opsige sit svenske statsborgerskab. Historien om de forsvundne arbejdere ved Wormforsen fik vi fortalt af et ægtepar som vi mødte senere, da vi spiste frokost (lunch) ved Linaforsen.\nRart når vi møder sådanne personer som kan krydre vores dagbog med spændende detaljer.\nVi bor i en hytte ved Malå Hotell, ret dyr og ret primitiv med flere mangler, såsom dørhåndtag, viskestykke, tallerkner, ingen varmt vand og urent bestik. Ret usselt når man tager prisen i betragtning; 895,- Det er det tredie dyreste sted vi hidtil har boet på.\nMalå ligger smukt placeret langs Malån og er en driftig lille by med gode handlemuligheder.\nDagens distance blev på 93,71 km, gennemsnitshastigheden blev på 19,49 km/t, højeste hastighed blev 47,6 km/t, vi kørte i 4 t. 51 min.\nBonus information: I Björksele så vi en kane med blomster, men ingen julenisser eller julemand.\n20/07/2012 18:11 Fra Åsele til Lycksele\nTuren i dag har foregået i fint tørvejr; blå himmel med spredt skydække. Vi kørte på hovedvej 365 fra Åsele til Lycksele. Trafikken er ikke voldsom, men det er hastigheden til gengæld nogen gange.\nTuren forgik i let modvind og strækningen var faktisk ret let i dag. Landskabet prydes af skove, bjerge og elve som krydser vejen. På vejen til Lycksele botaniserede Lasse en del gange i vejkanten, og tog billeder af de mange forskellige blomster som pryder grøftekanterne.\nVi kom til Lycksele omkring kl. 15:30, en by som forbereder sig til i morgen hvor Status Quo kommer til byen, og skal spille på Storgatan.\nLycksele ligger smukt ved Ume Älv og her er også mange smukke gamle forretninger hvor de gamle facader fra 1960erne er bevaret. Ellers prydes bybilledet igen af amerikanske biler og epa-traktorer.\nI dag var jeg nød til at korrigere min dagbo eftersom vores hotelværtinde har belært os, at man taler om et fjeld når der ikke er bevoksning på toppen, mens et bjerg er bevokset helt til toppen. Så vi har altså endnu ikke kommet op til fjeldene, vi har kun færdes i bjerglandskab indtil videre.\nJeg forsøger at få Lasse til at være lidt mere prisbevidst, ved f.eks. at købe større vandflasker i stedet for at købe små flasker, - det er en svær opgave, men jeg giver ikke op.\nLasses cykel har i dag fået smurt sin kæde samt skiftet bagdæk. Det var næsten nødvendigt efter han konstaterede, at det var slidt lige til grænsen. Hans cykel er baglæsset, mens min er centerlæsset, så min cykel slides stort set lige meget på begge hjul, mens Lasses slides mest på baghjulet.\nI dag har vi kørt 91,87 km, med en maksimalhastighed på 44,9 km/t, og en gennemsnitshastighed på 20,96 km/t. Vi kørte i 4 t. 29 min.\nBonus information: Der er REA (udsalg) på sko i Skohörnan på Storgatan i Lycksele, op til - 70 %\n19/07/2012 01:00 Fra Näsåker til Åsele\nMorgenmaden på hotellet i Näsåker var fantastisk og vi havde en god overnatning der også. Det er dejligt at se at der i en så lille by, stadig er så mange driftige butikker som ikke har lidt under lukning fra de store butikker. Vi kan kun håbe på at sådanne små samfund kan fortsætte med at eksistere i mange år endnu. En ting jeg bemærkede i Näsåker var, at mange butiker stadig havde de gamle neonskilte på facaderne endnu, helt retro og ret cool syntes jeg.\nDen 2.-4. august afholdes Urkult, en folkefest ved Nämforsen i Näsåker. En festival for alverdens folkemusik og med masser af aktiviteter såsom: Ilddans, åbne værksteder, økølogisk mad, teater og meget andet. Igen et godt initiativ af lokale borgere, at arrangere sådan noget og få liv til de fjerntliggende byer.\nTuren i dag var ganske enkel og foregik i flot vejr; tørvejr og blå himmel med lidt hvide skyer her og der. Vi kørte på hovedvej 90 hele vejen til Åsele.\nEfter vi havde kørt 19 km opdagede jeg at jeg havde tabt min sandaler og regnjakke, så jeg besluttede at vende om og køre tilbage for at lede efter dem, mens Lasse kørte videre til Junsele hvor han ville vente.\nEfter at have kørt 15 km. tilbage så jeg posen med regnjakke ligge i vejkanten - uhyggeligt tæt på bilernes kørespor. Heldigvis var der ikke så voldsom trafik endnu, så den havde fået lov til at ligge i fred. Jeg fortsatte tilbage til hotellet, men kunne desværre ikke finde posen med skoene - øv! Men hvorom alting er, så var jeg mest lykkelig for at have fundet regnjakken.\nDa jeg mødtes igen med Lasse i Junsele, handlede vi ind og fortsatte mod Åsele.\nI Junsele kørte vi over broen hvor Ångermanälven deler sig i den øvre og nedre da, og her kom jeg i tanke om Pelle Molins vers om Ådalen:\nSANNERLIGEN DET FAGRASTE LAND !\nMITT SAGOSKRIN MIN KÄRLEK\nOCH MIN SKRÄCK.\nDETTA ÄR ÅDALEN GUDS VERK\nDÅ HAN PÅ SAMMA GÅNG\nLOG OCH VREDGADES.\nVi stoppede for at spise frokost (lunch) på en rasteplads ved Ångermanälven.\nI dag kom vi ind i Lappland, så fra nu af står alle byskilte på både svensk og samisk.\nStraks efter grænsen til Lappland, ankom vi til Hälla, hvor vi stoppede for at fika i en 50-tals restaurant. Her virkede skiltene på vores cykler som det rene fluepapir; i løbet af 45 min. havde fire par, som gik forbi, vist interesse for vores tur, og de kunne alle genkende historien om Stålfarfar, og igen blev der taget billeder af os.\nEn rigtigt hyggelig lille pause vi havde der.\nVi fortsatte videre mod Åsele og så pludselig i det fjerne et objekt.\nHvad var det? Det kunne da ikke være, - jo, såmænd!\nEn anden cyklist, og han havde også oppakning med, dvs. han måtte jo også være turist. Da vi nærmede os hinanden, trak han pludselig over i vores vejbane og stoppede.\nDet viste sig at være et kendt ansigt; Gert Göransson.\nHan er også en langdistance cyklist som har for mål at cykle gennem alle kommuner i Sverige. Han var nu ved at fylde nogle små "huller" ud sin kommunesamling, og manglede bl.a. at besøge Dorotea Kommune. Da han havde læst at vi ville komme til Åsele i dag, besluttede han sig for at køre os i møde ad hovedvej 90. Vi kender hinanden fra en Vårcykling i Helsingborg for nogle år siden.\nPå vejen ind til Åsele stoppede vi ved et hus hvor der stod en gammel Crescent cykel udenfor. Ejeren viste stolt sin cykel frem som han løbende renoverede så han kunne benytte den, fordi man jo ikke får bedre cykler end de gamle. Så sandt, så sandt!!!\nDet var et rigtigt hyggeligt gensyn med Gert, og vi besluttede os til at spise aftensmaden sammen når vi kom frem til Åsele.\nTiden er desværre sjælden lang nok til korte gensyn, så derfor var der mange emner som vi ikke nåede at vende med hinanden, men jeg håber da at Gert kan finde tid til at komme med til vores sensommertræf i Danmark i september.\nFølg Gert på hans blog: cykeltramp.blogspot.com\nVi bor denne gang meget luksuriøst på Åsele Wärdshus, det hidtil dyreste sted vi har boet på denne tur.\nDagens distance blev (uden de ekstra 38 km jeg kørte) på 99,96 km. Gennemsnitshastigheden var 20,25 km/t, højeste hastighed var 40,9 km/t. Vi kørte i 5 t. 2 min.\nBonus information: I Bäckaskog og Näsåker så vi en julenisse - det var vist også en i Ovansjö, sammen med en sæl. Men ellers er ikke fordi vi møder så mange julefigurer og sæler, men de er derude, og dukker frem når man mindst venter dem.\n18/07/2012 21:46 Fra Bispgården til Näsåker\nVi have et godt ophold på Älggårdbergets Hotell & Konferens i Bispgården, både værelser og morgenmaden var fremragende.\nIgen i dag var vejret fantastisk fint, med blå himmel og højtliggende cumulus skyer.\nDagens distance var den hidtil korteste, kun ca. 80 km, så vi tog det ganske stille og roligt, og gav os tid til at tage mange billeder og se på lidt seværdigheder undervejs, bl. a. nogle vandkraftværker og elvene Faxälven og Ångermanälven.\nI Långsele valgte jeg at støtte Langsele FF og Långsele AIF, ved at købe et sengebetræk i en genbrugsbutik (det gamle rejsebetræk var blevet ødelagt og kasseret).\nDa vi kørte gennem Bäckaskog sendte vi en lille tanke til Jan og Lotta Roos.\nVi spiste frokost (lunch) på Båtsmansväg ved Ångermanälven, et sted hvor man i timevis kunne fordrive tiden med blot at filosofere.\nVi kom også ud på lidt grusveje, og igen i dag var der gode stigninger undervejs.\nVi blev for første gang overhalet af en anden cykel i dag; en racercyklist på vej op ad bakke efter Mo.\nLige inden Sorte stod vi begge og beundrede byggeteknikken ved et stort træhus som enten var under renovering eller nedrivning. Et kæmpe hus med fine detaljer, såsom døre og samlinger og med tjæret værk mellem plankerne. Det havde tydeligvis været en gammel forretning; udenfor hang et gammelt skilt med teksten "Äkta Insektpulver från Tjäders Fröhandel".\nVi bor på hotel i Näsåker som har hollandsk ejer, bag hotellet bruser Ångermanälven med voldsom kraft.\nI dag kørte vi kun 78,68 km. med en beskeden gennemsnitshastighed på 18,68 km/t. Vi kørte i sammenlagt 4 t. 12 min. sadeln skred vi fram i sammanlagt 4 h 12 min 31 sek. Dagens maxhastigheendast 78,68 km. Dagens maksimal hastighed blev 46,3 km/t.\nBonus information: Sven-lngvars spiller på Fäviken den 28. Juli.\nDesuden afholder Resele Hembygdsförening " Fjell-Loppis" på Resele Hembygdsgård, onsdage 18 til 20 og søndage 15 til 18. Sidste chance er 12. August.\n17/07/2012 21:31 Fra Ovansjö til Bispgården\nI dag har vi cyklet i 9 dage, vi er dermed halvvejs i vores tur.\nDet blev en flot dag i dag med et par dryp fra oven til start, men intet man blev våd af. Der var flot blå himmel og højt skydække, og temperaturen kom op omkring 18 grader.\nPå vores tur til Haparanda mødte vi på halvvejsdagen det samme " omvendte Ormehul" ( iht. Holger Beck Nielsens Ormehuls-teori) som vi gjorde i dag. Vi skulle nesmlig køre længere i dag end først antaget. Således blev dagens 80 km til 135 km. Om det skyldes at Lasse har glemt at alt heroppe nordpå er længere end sydpå, ved jeg ikke, men i hvertfald så er både strækningerne, dagene og kilometrene længere (her oppe møder man skilte som fortæller at der er 56 km til næste by, og 2 km senere står der på et andet vejskilt at der stadig er 56 km til næste by).\nVi kørte et stykke tid på europavej 14, hvor maksimal hastigheden for bilerne var 100 km/t, men der var ikke så meget trafik i dag.\nDa vi kom til Jämtlands län, stoppede vi et øjeblik ved mærket for Jämtlands Höfdingedöme, opsat af høvding Jacob Axel Dahlström, landshöfding 1849. Senere kørte vi ad hovedvej 323 fra Bräcke til Ragunda, og videre til Bispgården.\nIgen i dag fik vi nogle reelle stigninger og jeg må indrømme at jeg blev lidt træt i benene i dag.\nLandskabet som vi kører igennem er guddommeligt smukt. Høje skovbeklædte bjerge rejser sig overalt, og når solen kaster sit lys på siderne, ses skovene som lyse- og mørkegrønne mønstre.\nOveralt i skovene og langs vejene løber floder, elve, som munder ud i smukke søer. Vejkanterne prydes stadig af lupinmure, og hvor de stopper, overtager tæpper af gule og blå blomster vejkant og grøfter.\nI dag bor vi på Älggårdsbergets Hotell & Konferens i Bispgården. Et hyggeligt og fint sted som kan anbefales.\nI dag har vi kørt 135 km, gennemsnitshastighed 20,4 km/t, maksimal hastighed 46,7 km/t. Vi kørte i 6 t. 45 min.\nBonus information: Ljusfesten i Grötingen afholdes på stranden (med grillning) d. 24. august kl. 19:00. Festens ansvarlige er Sigrid L. og Gun J.\n16/07/2012 19:38 Fra Ljusdal til Ovansjö\nFør vi forlod Ljusdal var der tid til at erstatte den manglende eger på min cykel, samt tørre cyklerne af for al det grus de fik på sig i går. Det småregnede da vi forlod Ljusdal, men det holdt hurtigt op og det blev en fantastisk dag med flotte højliggende skyer og tørvejr. Vi kørte hele dagen på hovedvej 83 mod Ånge.\nIgen i dag var der flere bilister som kørte bag os for en stund og kørte langsomt forbi og hilste på os. Vejen var fin og trafikken var let, så det var en ren nydelse i dag, sammenlignet med gårsdagens regn og mudderbad.\nI dag var der igen en hel del bakker, men nu er vi jo også kommet op til fjeldlandet, og det viser sig da også adskillige gange, når man får et view ned over en dal med en sø, en å, eller skov; smukt - ganske enkelt!\nVi havde en del modvind i dag, men det gør ikke mig noget, faktisk befinder jeg mig godt med det. Derimod er det ikke Lasses stærke side, og jeg kunne også mærke på ham at det var en sej tur i dag.\nPå en rasteplads hvor vi spiste frokost (lunch) mødte vi et ægtepar; hun var fra Stockholm, han var fra England. De beundrede vores tur, men så, af en eller anden årsag, lidt humoristisk på det, de var forresten ikke sene til at tage billeder af os.\nDet er ikke første gang vi møder nogle som ser noget humoristisk i vores Stålfarfar tur, og det kan godt unde mig en smule. Havde vi f.eks. kørt for at samle penge ind til nødlidende, så var deres reaktion måske anderledes, men fordi man vil hædre en af sine idoler, så betragtes det på en anden måde. Heldigvis møder vi også en del mennesker som forstår vores mission og syntes om den, som nu f.eks. da vi stoppede i Ramsjö gik en mand forbi os og spurgte; "Cyklar ni i Stålfarfars cykelspår?" Og han kendte hele historien om Stålfarfar og hans tur mellem Gantofta og Kiruna.\nI dag var også dagen hvor vi kom ind i Västernorrlands Län, og dermed er vi nu i Norrland. Det siger selvfølgelig ikke så meget eftsom Norrland består af det halve Sverige, men det fortæller os da at vi er kommet nordpå.\nVi forsatte ad Tidernas Väg til Ovansjö hvor vi hurtigt fandt Svedmans Rumsuthyrning, og dermed vores værelse. Om det skyldtes at vi kørte på Tidernas Väg skal jeg ikke kunne sige, men da vi trådte ind i vores værelse var det bestemt som at komme tilbage i tiden. Indretningen var nærmest retro anno 1950, og derfor passede min kuffert super fint ind i dette miljø.\nVæggen prydes forresten af to tegninger af Mads Stage. Det var samtidig også den billigste overnatning vi har boet på, kun 300,- for os begge.\nI dag kørte vi 102,8 km. Gennemsnitshastighed var 19,37 km/t maksimal hastighed var 43,3 km/t. Vi sad i sadlen i 5 t. 21 min.\nBonus information: Torkel Selin og Karl-Erik Svensson spiller i Pingstkyrkan på torsdag d. 19. juli kl. 19:00 i Östavall.\n15/07/2012 21:55 Fra Furudals Bruk til Ljusdal\nFor at sige det på godt jysk, så var dagen i dag godt træls. Da vi forlod det mennesketomme museum i Furudals Bruk, smådryppede det kun fra oven, men snart tog regnen til, og jeg måtte skifte til regnjakke og sandaler. På vej til Edsbyn sprang desværre endnu en eger i baghjulet på min cykel. Nu begynder jeg snart at få nervøse trækninger.\nPå vores vej til Edsbyn passerede vi en anden cykelrytter, som kørte med noget mindre oppakning end vi gjorde. Hans fart var også ret begrænset i forhold til vores. Vi overhalede ham en hel gange, eftersom han passerede os hver gang vi gjorde holdt af den ene eller anden årsag. Jeg henvendte mig til sidst til ham og spurgte til hans færd. Det viste sig at han var fra Danmark, og var på vej til Nordkap, ca. 3000 km., men det undrede både Lasse og jeg at han havde så lidt bagage med, og det viste sig da også at hans kæreste fulgte med i følgebil, og derfor skulle han hverken tænke på bagage og overnatning. Han kørte samme distance som os hver dag, men havde altså flere dage foran sig end vi havde.\nDa vi ankom til ICA i Edsbyn, kom der et regulært skybrud som oversvømmelse vejene på ganske kort tid, så vi besluttede at holde lunch uden for i tørvejr.\nDa vi lidt senere kørte videre regnede det stadig en smule, men ikke værre end vi sagtens kunne fortsætte rejsen. Vi fandt hurtigt vejen op til Färila som tegnede fin, men hurtigt fik vi en forsmag på hvor dårlige vejene i Sverige kan være. Jeg havde faktisk nærmest fortrængt det fra turen til Haparanda, men nu kom minderne igen.\nVejen var belagt med store sten, skærver på et underlag af grus og klipper, og overalt er der store huller i vejen. Og med det våde vejr vi havde, så kan man let forestille sig hvor mudret alt blev; cyklen blev hurtigt som var den dyppet i en mudderpøl, med grus siddende overalt, og sko, strømper, og op af ben og arme havde man grus og mudder. (Der er en grund til at jeg IKKE gider køre mountainbike, så sådan et mudderbad er jeg ikke særligt fascineret af). Nå, men da vejen endeligt blev god, klarede det også op og solen kom frem igen.\nJeg syntes min cykel var begyndt at slingre lidt, så jeg lavede lige et hurtigt tjek og så at bagagebæren havde løsnet sig ved navet, så jeg spændte det efter, men savnede en 10 mm. fastnøgle til at holde på møtrikken. I min sparsomme værktøjsbeholdning havde jeg intet der kunne bruges, og dog! Jeg havde medbragt en "Torpedonøgle" som bruges til at efterspænde navet. På den nøgle sidder en fastnøgle, og tænk sig, det var en 10 mm.\nLasse havde flere gange forsøgt at ringe til Färila, til vores overnatning, men telefonnummeret var ophørt, og når man lagde besked på svareren blev de ikke besvaret. Så vi besluttede at fortsætte videre til Ljusdal, hvor vi var så heldige at få det sidste værelse på Stadshotellet, og enddog til en favorable pris. Måske det bedste lyspunkt på denne ellers trælse og gennemvåde dag.\nDet skal dog nævnes at da vi kom til Ljusdal, åbnede himlen sig igen, og vi nåede at blive drivvåde inden vi kom op på hotellet.\nVi kørte i dag 136,5 km. Vi sad i sadlen i 6 t. 48 min. Gennemsnitshastighed var 20,31 km/t, højeste hastighed var 47,1 km/t.\n14/07/2012 20:19 Fra Nås til Furudals Bruk\nVi kørte fra Nås i fint tørvejr, og det blev en flot dag uden regn og med en del sol og varmere temperaturer.\nI dag kørte vi stort set hele tiden på store hovedveje. Trafikken var sen om at komme igang, måske pga. at det var lørdag.\nDa vi kørte forbi restaurant Jerusalem, kunne jeg ikke lade være med igen at sende en tanke til Stålfarfar og på hans store cykeltur til den hellige by.\nVi stoppede i Leksand hvor jeg købte noget ormbalsam, en erstatning for tigerbalsam, som jeg håber vil hjælpe på min ømme skulder, mens Lasse købte et par løbebukser mere. Han har totalt droppet sine regnbukser og jeans, de blev smidt ud i Nås.\nI Rättvik spiste vi frokost med udsigt over Siljan.\nVi oplever adskillige gange, faktisk dagligt, at biler stopper op bag os og kører en stund bagved, inden de kører forbi, enten med tommelfingeren op, eller også dytter de og vinker. Det er helt klart at vores skilte har en stor effekt, ligeså kommer folk hen og taler med os når vi stopper for at handle. Det oplevede vi stort set aldrig på Haparanda turen (dengang havde vi teksten skrevet på vores trøjer).\nDer var igen i dag en hel del stejle bakker vi forcerede, og jeg må indrømme at jeg syntes det var hårdt på en af de sidste bakker ved Gulleråsen, selvom jeg dog klarede dem alle med at sidde på sadlen. Selvom Lasse står op på cyklen, så er jeg ganske imponeret af hans præstation på turen, og han virker stadig ikke træt og mat som på Haparanda turen.\nI flere byer står midsommerstangen der endnu med sine visne blomsterkranse, og vidner om en festlig midsommeraften. Ellers er vi kommet til det område hvor de fleste byer har deres unge som drøner rundt i epatraktor, mens de voksne kører i store amerikanske biler.\nI dag fik Lasse lokket os op ad en voldsom høj bakke, som viste sig at slutte oppe ved et skisportsted! Vi vendte cyklerne og kørte ned på vejen igen.\nVi overnatter i dag på et golfcenter på et veteranmuseum for de hemmelige norske soldater som opererede i Sverige under krigen, og når vi går ud fra vores værelse, peger en 20 mm Ivakan lufværnskanon på os mens en soldat holder vagt ved døren.\nI dag drejede jeg kædestrameren et tak, for at efterspænde kæden, som efter de første ture i fjeldene var begyndt at hænge lidt. Lasse har lidt bøvl med den ene pedal, så vi vil prøve at finde en cykelhandler på mandag og se om vi kan det fikset.\nVi kørte 132,5 km, gennemsnitshastighed 21,85 km/t, højeste hastighed 47,6 km/t. Sad i sadlen i 6 t. 10 min.\n13/07/2012 20:13 Fra Storfors til Nås\nVi forlod Storefors i regnvejr, og det blev til nogle voldsomme byger på vores vej til Filipstad.\nMed ankomsten til Filipstad kom vi også til den første reele stigning på turen, hvor vi måtte trække cyklerne op ad en lang stigning.\nDa vi senere drejede fra hovedvejen og kørte mod Gåsborn, mødte vi igen nogle voldsomme stigninger hvor vi trak cyklerne over, men sidenhen blev vi på cyklerne, på trods af de lange seje bakker vi mødte på turen, især da vi kom ind i Dalarna.\nI Lindesnäs gjorde vi et holdt hos et gårdbageri hvor jeg købte nogle Syltkakor, som vi spiste om aftenen. Ejerne af bageriet kunne fortælle at de ventede nogle venner i morgen som bor på Møn. De har et hus i Lindesnäs og kommer årligt op til deres hus.\nLasse har ikke haft det store held med sine regnklæder eller sadelovertræk til cyklen, alle de dyrtkøbte regnbeskyttende foranstaltninger han medbringer, har ikke virket efter hensigten, så nu bliver det fine sadelovertræk erstattet med en plastikposer, og et par regnbukser, der ikke kan tåle regn, med et par løbebukser.\nOm det er fordi Lasses cykel ikke må komme i ly for regnen om aftenen, skal jeg ikke kunne sige, men han kom i dag og bad om lidt af min kædeolie fordi hans cykel var begyndt at ruste ved støttebenet, så nu ville han imprænere den med noget olie så den ikke ruster mere på turen, måske er det også derfor at hans cykel i dag har fået lov til at stå i læ sammen med min.\nVores overnatning i dag hedder Skansbackens Pensionat og det ligger, ligesom Marston Hill lå, på toppen af en stejl bakke. Lasse studsede også i dag og sagde, "ja, der burde jo havde været en alarmklokke der ringede da jeg bookede overnatningerne, når de hedder noget med enten Hill eller Backens, så MÅ de jo ligge oppe ad en forhøjning."\nVejret i dag har været med en del byger, men det meste af tiden har det dog været tørt og ret fint vejr.\nLandskabet er utroligt smukt, med bække der i små vandfald render ned til de mange søer som ligger gemt inde i skovene. Overalt i skovene findes klipper og sten som er tæt bevokset med alle mulige former for mos, og kantareller står langs vejbreden sammen med tusindevis af blomstrende og duftede lupiner.\nI dag har vi kørt 120 km med en topfart på 50,2 km/t. Vi sad i sadlen i 5 t. 47 min. Gennemsnitsfart var 21,02 km/t.\n12/07/2012 19:57 Fra Töraboda til Storfors\nMorgenmaden på Prästgården i Töreboda var ikke noget særligt, til gengæld var den dyr. Vi kørte klokken ca. 8:30 i fint tørvejr. Skyerne kom langsomt ind og så truende mørke ud. Da vi stoppede i Guldsprång for at handle kom der en voldsom byge som på ingen tid efterlod gader fylde af små søer med vand. Heldigt at vi netop havde valgt at gøre holdt her. Da vi senere fortsatte var der kun lidt småregn og snart blev det tørvejr og endda solrigt og varmt og vinden lå det meste af tiden bag os Så alt i alt var vi heldige med vejret i dag.\nVi forsatte ad hovedvej 26 hele vejen op til Kristinehamn og ad småveje til Storfors, hvor vi ankom lidt over kl. 16.\nLasse har vist en fin form hele tiden og vi har kørt med samme hastighed på alle strækningerne. Jeg tror at de kortere strækninger, i forhold til vores tur til Haparanda, og den deraf forøgede hviletid om eftermiddagen, har gjort ham godt.\nLasse er god til at bruge sin cykelhjelm, men da han tog den af i dag da vi kom op på værelset, stødte han hovedet mod en glashylde og fik en lille flænge i hovedet. Det kan ikke siges for ofte; husk at bruge cykelhjelm, altid...\nVi overnatter ovenpå en blomsterhandel hos et hollandsk ægtepar.\nVi kørte 112 km med en gennemsnitsfart på 21,88 km/t, højeste hastighed var 43,7 km/t. Vi sad i sadlen 5 t. 13 min.\n11/07/2012 19:50 Fra Mullsjö til Töraboda\nAt spise morgenmad hos Marston Hill var næsten som at være i Kina, med både pasta, ris, nogle svampe i noget sovs, og opvarmet mælk. Det er første gang jeg har fået mysli med opvarmet mælk. En lidt eksotisk oplevelse.\nVejret i dag var perfekt til at cykle i, overskyet med let sol og en behagelig vind som oftest kom bagfra. Vi kørte ad fine stille ensomme skovveje hvor man kun fandt naturens egne affaldsprodukter langs veje og grøfter. I et kryds så vi to piger der stod og viste vej. Fantastiske vejvisere de har her i denne tragt, tænkte vi, men det viste sig (som flere skilte også fortalte) at der var et cykelløb igang. Nå, men vi fik lov til at fortsætte, hvorimod alle biler blev genet væk. Og vi fortsatte rundt om hjørnet, under et flag hvorpå der stod FINISH, og blev mødt af en masse mennesker som undrende stod og kiggede på os. Derefter gik det det voldsomt ned af bakke, og cyklen fik en rigtig god fart på, nedad og nedad gik det. Og så kom de!\nCykelrytterne og følgebilerne, lige imod os.\nDe virkede ikke just begejstret for at se os, jeg vil nok sige at følelsen fra min side var tilsvarende, men vi fandt da ud af at passere hinanden. Der blev også udvekslet et par gloser da vi passerede hinanden, men nu er jeg desværre ikke så stærkt i den genre af det svenske sprog. Da cykelrytteren havde passeret så var der tilføjet endel til den ellers så fine natur; emballager fra energibars og drikkedunke " prydede nu denne stræknings svenske natur.\nMan skal naturligvis respektere et sådant lovligt anmeldt amatør cykelløb, men skal der ikke også udvises respekt for den natur vi færdes i, når man deltager i sådanne cykelløb? Cykelløbet havde vidst sin start fra Tiraboda.\nLidt senere havde min cykel igen opnået en god fart nedad bakke, og det går jo fint så længe man ikke møder nogle forhindringer på vejen. Men det gjorde jeg denne gang, en mand med uniform hvorpå der stod POLIS.\nHan stod der med sin hånd rakt i vejret og jeg forsøgte at standse cyklen så hurtigt som muligt.\nNu er det desværre ikke altid så let med et ældre Torpedo nav, og derfor endte jeg da også nærmest i favnen på polismannen, som straks pointerede at "Man skal standse når polisen rækker hånden i vejret!", og det kunne jeg jo, for så vidt, kun give ham ret i. Jeg forsøgte at forklare ham at det skam også havde været min hensigt, men at jeg ikke kunne standse før. Nu var jeg naturligvis spændt på om han nu mente, at jeg stod i gæld til den svenske stat, men det gjorde han heldigvis ikke, og jeg slap med advarslen.\nTuren har artet sig sådan at vi ofte gør holdt ved kirker, således også i Velinga. Her gjorde vi et kort hold ved kirken, som ligger tæt ved Fort Dogx. Stålfarfar var jo et godt kristent menneske, og derfor vil jeg mene at sådanne ophold ved kirkerne ville være helt i hans ånd.\nVi skal huske på Matthæus evangeliet 11;28, som fortæller "Jesus siger: Kom til mig, alle I som er tynget af byrder; jeg skal skønke jer hvile." Derfor kunne vi med sindsro sætte os på bænken ved kirken i Fröjered og spise vores frokost (lunch). Her, under skiltet med information om Pilgrimsled Hjo Kungslena, sad vi og funderede over hvor godt denne Pilgrims nøgleord passede på os cyklister: Frihed, Enkelthed, Bekymringsløshed, Stilhed, Langsomhed og Åndelighed.\nVel ankommet til Töraboda fandt vi hurtigt vores vandrerhjem, som lå lige op ad Götakanalen.\nI dag kørte vi 113 km, siddet i sadlen i 5 t.13 min. Gennemsnitshastighed 22 km/t, maks hastighed er 41,7 km/t.\n10/07/2012 20:21 Fra Unnaryd til Mullsjö\nI dag fik vi testet vores regntøj. Min regnjakke og sandaler fungerede absolut til UG. Lidt træls at køre i regnvejr, men vi må se lyst på det og være glad for at der var et ophold i regnen på ca. 45 min.\nVi får mange interessante oplevelser. I går så vi f.eks. et skånsk eksempel på miljøvenlig omtanke; en hestetrukken græsklipper. I dag ville et skilt lede os hen mod "Hundsystrarna", men vi fortsatte dog uden denne oplevelse.\nVi stoppede for at spise vores lunch i Nissafors. Her har man en tradition med at hænge cyklerne op i skorstenen (vi har et billede som bevis!).\nUdenfor Reftele sprang der desværre en eger i min cykels baghjul, men fælgen holdt formen og jeg kunne fortsætte rejsen på 71 eger.\nBagefter kørte vi forbi Nissan og senere kørte en Nissan forbi os, og dyttede. Vi vinkede tilbage...\nVi fortsatte af de smukke sydsvenske skovveje med en liflig kvidren fra min bare tær i den våde sandaler.\nEndelig fremme i Mullsjö fandt vi med møje og besvær frem til Marston Hill B&B. Her fik vi fremvist vores hytte og bagefter sad vi tilbords med 31 kinesere til den helt store kinesiske menu, SKØNT!\nEfter maden skiftede vi egeren i baghjulet, takket være Lasse som havde medbragt eger i rette størrelse.\nI dag kørte vi 132 km på 6 t. 29 min. Middelhastighed 20,98 km/t, højeste hastighed 45 km/t\n09/07/2012 20:16 Fra Gantofta til Unnaryd\nDer blev skrevet historie i dag. For første gang mødte Brian op til mødestedet INDEN den aftalte tid.\nEfter ca. 30 min. tog vi afsted. Traditionen tro blev vi fulgt på vej af en af Roos klanens medlemmer; Bengt Roos kørte med på sin flotte Hermes cykel.\nEfter bare få km. viste vores skilte deres effekt. En SAAB kørte op på siden af os, kørte lidt længere frem og en mand steg ud og viftede os, det var Per Arne Carlsson fra Hyllinge Buss som gerne lige ville høre lidt om vores rejse. Sidenhen da vi kom til Ørkelljunga skulle Lasse proviantere. Imellemtiden stod jeg udenfor og her kom først en dame hen og ville høre nærmere om vores rejse, sidenhen kom en anden lidt ældre dame hen, hun begyndte med at fortælle at den tur mindede hende om Stålfarfar, "det var samme tur som han gjorde." og så var samtalen jo allerede i gang. Hun fortalte også at hun i konfirmationsgave havde fået en rød Monark cykel i 1939 (hun var fra 1926). Den var så dyr og fin at hun ikke fik lov at bruge den i første omgang på grund af knapheden og krigen der rørte på sig i Europa. Derfor hang cyklen oppe under loftet i nogle år, inden hun fik lov til at bruge den. Hun fortalte også at hun stadig havde cyklen stående derhjemme, men at det ikke var den eneste cykel hun havde haft, hun havde også haft en minicykel engang. Og så fik jeg historien der fulgte om denne cykel. Alt i alt et hyggeligt lille intermezzo uden for en COOP.\nDerefter kørte vi videre opad. Det var finke veje og både vejr og vind var med os. Efter ca. 110 km. måtte jeg erkende at 1/2 liter vand nok var at undervurdere mit behov. Så mens Lasse kørte som en veltrænet cykelrytter på en moderne racer, måtte jeg erkende at jeg bare måtte følge med stille og roligt indtil vi kom til næste butik.\nKl. ca. 17 nåede vi frem til Unnaryd og fandt hurtigt vores B&B som blev drevet af et dansk par. Det var derfor dejligt nemt at kommunikere med indehavere, men sådan bliver jo nok ikke ved med at være på turen videre frem.\nGantofta til Unnaryd\nSad på sadlen i 6 t. 24 min.


Versionen fra 6. maj 2016, 21:02 (vis wikikode)\nVersionen fra 6. maj 2016, 21:20 (vis wikikode)\n==== Risiko ====\n==== Risiko og gener ====\nRisiko der er 1 % risiko for en alvorlig hjerneblødning og noget større risiko for mindre blødninger som ikke giver symptomer.\nDer er gener forbundet med at få påsat rammen og lagt elektroderne. Det er smertefuldt at få lagt lokalbedøvelse og alligevel kan der være nogen smerte og trykkende fornemmelse når rammen skrues på, men efter 5 minutter har man vænnet sig til at have den på. Det er stressende at blive boret i kraniet, men det er mest den første elektrode. En narkosesygeplejeske kan give beroligende medicin.\nman kan godt foretage operationen i fuld bedøvelse men der er nogle fordele ved at være vågen. I det usandsynlige tilfælde af en blødning vil den hurtigere blive opdaget hos en vågen patient, idet det vil vise sig ved hovedpine, og man kan tidligere handle. Man kan også hurtigere komme i gang med EEG-undersøgelsen.\n=== EMU Epilepsi moniturerings enhed ===\nPatienten observeres på intensiv afdeling nogle timer eller et døgn hvorefter vedkommende køres til EMUen 2094 og elektroderne kobles til EEG-apparatet og videokameraet rettes ind. Hvis anfald er sjældne aftrappes epilepsi-medicinen. Man bør se et par anfald af den for patientens sædvanlige type før man afbryder.\nVersionen fra 6. maj 2016, 21:20\nHentet fra "http://neurowiki.dk/index.php?title=Intrakranielt_EEG_-_Patientinformation&oldid=7264"


8 Office wallpapers, der vil motivere din arbejdsstyrke | Wallsauce DK\nHjemmesideTapet Inspiration & vægmaleri Idéer8 Office wallpapers, der vil motivere din arbejdsstyrke\n23/04/2021 SENDT AF NICOLE YEARDLEY\nUanset hvor meget du elsker dit arbejde, kan mandagsblues ramme alle. Ødelagte søvnmønstre og pludselige ændringer i din daglige rutine kan begge påvirke dine følelser over for mandagen. Ifølge en infografik fra Accountemps, der er offentliggjort på Lifehack.org, er det dog ikke kun om mandagen, at du kan opleve, at din arbejdsstyrke svækkes. Faktisk er det kun tirsdag, der ser positivt ud for et fuldt produktivt team! Dette er en af de mange grunde til, at det kan skabe en mere motiveret arbejdsstyrke, hvis du pynter din arbejdsplads med kontortapet.\nKontortapet kan gøre et kedeligt bestyrelseslokale til et interaktivt rum, især med vægmalerier med kort. Kontorer uden vinduer kan skabe deres egne spektakulære udsigter med friske vægmalerier med blomstertapet eller betagende skylines af de tilhørende byer. Mulighederne fra vores omfattende kollektion af tapeter betyder, at der er noget for enhver arbejdsplads.\nI dette indlæg vil vi præsentere dig for otte typer kontortapeter, der ikke kun vil motivere dine medarbejdere, men også skabe en "wow-faktor" over for kunder og besøgende.\n1. Få udendørslivet ind\nHvis din virksomhed ligger i en travl by eller mangler naturligt lys, kan du overveje et kontortapet, der bringer naturen ind. Wallsauce tilbyder mange tapetmalerier, der afspejler ro og præsenterer forfriskende farver. Fra fantastiske søtapeter til tropiske strandtapeter, få kreative tanker til at flyde i den åbne natur!\nInvesteringsforvaltningsselskabet Ruffer har forvandlet en grå væg til en opløftende scene, der også forlænger arbejdsområdet. Bemærk kollegaen i baggrunden!\n'Lush Green Mountains' vægmaleri tapet\n2. Baggrunde til bestyrelseslokaler\nBestyrelseslokaler er vigtige formøder, planlægning og diskussioner. For at få dit team til at fokusere igen, skal du vælge et tapet, der kan fremme interaktion. For et bestyrelseslokale, der planlægger begivenheder rundt om i verden, kan det være værd at overveje et vægmaleri med et kort. De findes i en række forskellige farver, der passer til din eksisterende kontorindretning, og de fås med og uden anførte lande.\n'Executive Political World Map' tapet vægmaleri\n3. Arbejdsområder uden vinduer\nArbejdspladser uden vinduer er ikke ualmindeligt. Ifølge The Spruce kan det at bringe overdimensionerede kunstværker ind på dit kontor straks skabe en følelse af et stærkt skift i feng shui-følelsen i dit rum. En smart måde at give en illusion af et vindue på er at dække en hel væg med et skyline-tapet. Grunden til, at vi vil opfordre dig til at bestille dit skyline tapet til at dække hele væggen, er, at det, som du kan se ovenfor, bliver mere effektfuldt.\nDenne type tapet er ikke kun fantastisk til kontorer uden vinduer, men det er også fantastisk til at få et lille rum til at føles større. Dette kundebillede er et godt eksempel på, hvordan et vægmaleri med bybilleder også kan fungere i et arbejdsværelse eller hjemmekontor.\nVægmaleri 'New York Brooklyn Bridge'\n4. Stilfuldt tapet til kontorer\nVores billedbibliotek indeholder ikke kun fantastiske fototapetbilleder, men også nogle fantastiske kunstværker! Fra malerier af fine kunstnere til moderne illustratorer - pift dit kontortapet op med stilfuldt kunsttapet.\n'Abstrakt spiral' vægmaleri tapet\n5. Styrkelse af dyrebaggrunde\nHvad kan kommunikere magt og loyalitet mere end et majestætisk vægmaleri med dyr? Fra slående løvebaggrunde til stemplende elefantvægmalerier - få autoriteten fra et af verdens mest magtfulde dyr til din væg og skab et fantastisk indtryk på din virksomhed.\nTapetmaleri "På kanten af udryddelsen\n6. Designer baggrunde til kontorer\nHvis vi ikke har fejret vores store kollektion af kontortapeter nok, så skal du høre om vores designerkollektion. Den stadigt voksende liste over designere består af illustratorer, fotografer og kunstnere fra hele verden, som leverer spektakulære designs, der er perfekte til vægmalerier. En af de mest foretrukne kunstnere, som kommercielle rum elsker, er Shandra Smith. Shandras designs er farverige, moderne og ser godt ud i ethvert rum.\nTapet med vægmaleri 'Serenity'\nDette kontor i San Diego valgte et af Shandras designs til at udfylde et af deres sociale områder. Som du kan se, fungerer det rigtig godt sammen med andre farverige elementer som f.eks. den orange dør.\n'Fooling Around' vægmaleri tapet\n7. Trætapet er altid en god mulighed!\nBaggrunde med træer er blandt vores mest populære designs. Både boliger og erhvervslokaler kan drage fordel af den klare grønne natur og det fascinerende sollys fra et vægmaleri i skoven. De er en gevinst for alle og ser godt ud i enhver stil af rum. Tjek vores birketræstapeter ud for et stilfuldt look.\n'Birch Forest Sunlight' tapet\n8. Hvis du stadig føler dig uafklaret...\nHvis du er på udkig efter noget, der er helt skræddersyet og unikt for din virksomhed, har du et par muligheder. Wallsauce tilbyder interne designere, der er i stand til at manipulere og skabe brugerdefinerede kontortapeter. For virksomheder, der gerne vil skabe sit eget artwork med måske branding, så kan de uploade det på vores hjemmeside, og vi vil simpelthen skabe dit eget tapet. Her er hvad C7 Architects uploadede, og vi forvandlede til tapet.\n'Upload dit eget billede' tapet\nUanset om du ønsker at motivere dine medarbejdere på kontoret eller engagere dem i bestyrelseslokalet, er der et kontortapet, der kan forvandle dit rum. Hvis du vil have mere inspiration og flere idéer til kontortapet, kan du gå til vores reklameside om kontortapet.


Speedtest • Ta' en hastighedstest på dit internet/bredbånd\nFor at måle din hastighed anbefaler vi, at du bruger den gratis app "Speedtest by Ookla" har udviklet. Den findes til både Windows & Mac, og du kan finde den her: https://www.speedtest.net/apps/desktop\n- Genstart alt dit udstyr - både din computer, fiberboks og trådløse router\n- Sæt din computer direkte i den trådløse router med et netværkskabel (Cat 5e eller højere)\n- Installer app'en "Speedtest by Ookla", som du helt gratis kan hente her: https://www.speedtest.net/apps/desktop\n- Sørg for at lukke alle andre programmer på computeren, og start derefter testen\n- Tag gerne flere forskellige tests, og hvis du ikke opnår det forventede resultat, så prøv gerne med et par forskellige servere\nJeg ønsker at teste hastigheden trådløst, hvad gør jeg?\nDu kan kun lave en retvisende test med kabel, og vi garanterer også kun hastigheden på kabel. Der kan være mange ting, der spiller ind når forbindelsen bliver trådløs. Hvis du alligevel ønsker at foretage en hastighedstest trådløst, skal du ligeledes bruge den app, som "Speedtest by Ookla" har udviklet. Du kan finde den i både App Store til iPhone/iPad og Play butik til Android.\nPlacer dig lige ved siden af routeren, og tilslut dig det netværk, der hedder 5G til sidst - da det har den højeste hastighed - og foretag nu testen.\nJeg måler kun 90-95 Mbit/s begge veje, hvorfor det?\nDet tyder på, at forbindelsen mellem din PC og routeren er på 100Mbit/s. I 9 ud af 10 tilfælde er det fordi det netkort, der sidder i computeren maksimalt understøtter 100Mbit/s. I sjældne tilfælde kan det dog også være fordi netværkskablet mellem computeren og routeren er defekt.\nJeg måler ikke den forventede hastighed, hvad skal jeg gøre?\nPrøv gerne med en anden computer og et andet netværkskabel for at udelukke, at fejlen ligger der. Hvis det stadigvæk ikke lykkedes at måle den forventede hastighed, så er du velkommen til at kontakte vores kundeservice på tlf. 70 300 600 - vi sidder klar ved telefonerne alle hverdage fra 08.30 - 18.00.